cyanic-selkie/wikianc huggingface dataset:
ᱥᱟᱯᱟᱦᱟᱨ ᱩᱯᱚᱡᱮᱞᱟ
ᱚᱱᱚᱞᱤᱭᱟᱹ
ᱥᱚᱨᱠᱟᱨᱤ ᱠᱚᱞᱮᱡᱽ ᱑ ᱴᱟᱝ, ᱵᱮᱥᱚᱨᱠᱟᱨᱤ ᱠᱚᱞᱮᱡᱽ ᱔ ᱜᱚᱴᱟᱝ, ᱥᱚᱨᱠᱟᱨᱤ ᱩᱪᱪᱚ ᱵᱤᱫᱫᱟᱞᱚᱭ ᱑ᱴᱟᱝ, ᱵᱮᱥᱚᱨᱠᱟᱨᱤ ᱩᱪᱪᱚ ᱵᱤᱫᱫᱟᱞᱚᱭ ᱓᱐ ᱜᱚᱴᱟᱝ, ᱥᱚᱨᱠᱟᱨᱤ ᱯᱟᱨᱛᱷᱚᱢᱤᱠ ᱤᱥᱠᱩᱞ ᱕᱓ ᱜᱚᱴᱟᱝ, ᱵᱮᱥᱚᱨᱠᱟᱨᱤ ᱤᱥᱠᱩᱞ ᱔᱙ ᱜᱚᱴᱟᱝ᱾
ᱠᱚᱞᱮᱡᱽᱠᱚ ᱑) ᱥᱟᱯᱟᱦᱟᱨ ᱥᱚᱨᱠᱟᱨᱤ ᱠᱚᱞᱮᱡᱽ ᱒) ᱥᱟᱯᱟᱦᱟᱨ ᱴᱮᱠᱱᱤᱠᱮᱞ ᱟᱱᱰ ᱵᱤᱡᱽᱱᱮᱥ ᱢᱮᱱᱮᱡᱽᱢᱮᱱᱴ ᱠᱚᱞᱮᱡᱽ ᱓) ᱪᱳᱫᱷᱩᱨᱤ ᱪᱟᱱ ᱢᱚᱦᱟᱢᱢᱚᱫᱽ ᱢᱚᱦᱤᱞᱟ ᱠᱚᱞᱮᱡᱽ ᱔) ᱵᱷᱤᱣᱭᱤᱞ ᱠᱚᱞᱮᱡᱽ ᱕) ᱫᱤᱜᱷᱤᱨᱷᱟᱴ ᱠᱚᱞᱮᱡᱽ ᱖) ᱟᱞ-ᱷᱮᱞᱟᱞ ᱤᱥᱞᱟᱢᱤᱠ ᱮᱠᱟᱰᱮᱢᱤ ᱟᱱᱰ ᱠᱚᱞᱮᱡᱽ ᱗) ᱛᱤᱞᱱᱟ ᱠᱚᱞᱮᱡᱽ
ᱩᱪᱪᱚ ᱵᱤᱫᱫᱟᱞᱚᱭ ᱠᱚ ᱑) ᱥᱟᱯᱟᱦᱟᱨ ᱯᱟᱭᱞᱚᱴ ᱩᱪᱪᱚ ᱵᱤᱫᱫᱟᱞᱚᱭ ᱒) ᱢᱚᱦᱚᱡᱤᱫᱽ ᱯᱟᱲᱟ ᱩᱪᱪᱚ ᱵᱤᱫᱫᱟᱞᱚᱭ ᱓) ᱥᱟᱯᱟᱦᱟᱨ ᱥᱚᱨᱠᱟᱨᱤ ᱵᱟᱞᱤᱠᱟ ᱩᱪᱪᱚ ᱵᱤᱫᱫᱟᱞᱚᱭ ᱔) ᱡᱟᱢᱟᱱ ᱱᱚᱜᱚᱨ ᱵᱟᱞᱤᱠᱟ ᱩᱪᱪᱚ ᱵᱤᱫᱫᱟᱞᱚᱭ ᱕) ᱥᱟᱯᱟᱦᱟᱨ ᱰᱟᱝᱜᱟᱯᱟᱲᱟ ᱩᱪᱪᱚ ᱵᱤᱫᱫᱟᱞᱚᱭ ᱖) ᱥᱤᱨᱚᱱᱴᱤ ᱢᱟᱱᱤᱠᱩᱨᱟ ᱩᱪᱪᱚ ᱵᱤᱫᱫᱟᱞᱚᱭ ᱗) ᱛᱤᱞᱱᱟ ᱮᱢ ᱮᱞ ᱩᱪᱪᱚ ᱵᱤᱫᱫᱟᱞᱚᱭ ᱘) ᱡᱚᱵᱚᱭ ᱩᱪᱪᱚ ᱵᱤᱫᱫᱟᱞᱚᱭ ᱙) ᱟᱭᱦᱟᱭ ᱩᱪᱪᱚ ᱵᱤᱫᱫᱟᱞᱚᱭ ᱑᱐) ᱛᱤᱞᱱᱤ ᱯᱟᱲᱟ ᱩᱪᱪᱚ ᱵᱤᱫᱫᱟᱞᱚᱭ
ᱯᱟᱦᱟᱲᱯᱩᱨ ᱵᱳᱫᱫᱷᱚ ᱵᱤᱦᱟᱨ
ᱯᱟᱦᱟᱲᱯᱩᱨ ᱢᱤᱫᱴᱟᱝ ᱥᱮᱫᱟᱭ ᱨᱮᱱᱟᱜ ᱡᱟᱜᱟ ᱘ ᱟᱱᱟᱜ/᱙ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱭᱟᱜ ᱯᱟᱞ ᱵᱚᱝᱥᱚ ᱠᱚᱣᱟᱜ ᱵᱤᱦᱟᱨ ᱱᱚᱸᱰᱮ ᱫᱚ ᱢᱮᱱᱟᱜ-ᱟ᱾ ᱑᱙᱘᱕ ᱥᱮᱨᱢᱟ ᱨᱮ ᱭᱩᱱᱮᱥᱠᱚ ᱱᱤᱭᱟᱹ ᱫᱚ ᱡᱮᱜᱮᱛᱟᱹᱨᱤ ᱠᱷᱚᱱ ᱧᱩᱛᱩᱢᱮᱢ ᱦᱟᱢᱮᱴ ᱟᱠᱟᱫᱟ᱾ ᱯᱟᱦᱟᱲᱯᱩᱨ ᱫᱚ ᱫᱷᱟᱹᱨᱛᱤ ᱨᱮᱱᱟᱜ ᱢᱟᱨᱟᱝ ᱵᱚᱫᱫᱷᱚ ᱵᱷᱩᱢᱤ ᱦᱚᱸᱠᱚ ᱢᱮᱛᱟᱜ ᱜᱮᱭᱟ᱾ ᱥᱩᱢᱩᱝ ᱛᱮᱫᱚ ᱥᱤᱧᱚᱛ ᱨᱮᱱᱟᱜ ᱱᱟᱞᱚᱱᱫᱟ ᱢᱚᱦᱟᱵᱤᱦᱟᱨ ᱥᱟᱶ ᱦᱚᱸ ᱡᱚᱠᱜᱟ ᱜᱚᱛᱮᱡᱽᱠᱚ-ᱟ᱾ ᱱᱚᱸᱰᱮ ᱫᱚ ᱓᱐᱐ ᱥᱮᱨᱢᱟ ᱨᱮᱱᱟᱜ ᱟᱹᱰᱤ ᱧᱩᱛᱩᱢᱟᱱ ᱫᱷᱚᱨᱚᱢ ᱠᱟᱛᱷᱟ ᱯᱟᱥᱵᱟᱣ ᱨᱮᱱᱟᱜ ᱚᱲᱟᱜ ᱷᱚᱸ ᱛᱮᱦᱮ ᱠᱟᱱᱟ᱾ ᱱᱚᱸᱰᱮ ᱫᱚ ᱪᱤᱱ, ᱛᱤᱵᱽᱵᱚᱛ, ᱢᱟᱭᱟᱱᱢᱟᱨ ᱥᱟᱶ ᱟᱨᱦᱚᱸ ᱵᱨᱚᱢᱚᱱ ᱫᱤᱥᱟᱹᱢ ᱠᱷᱚᱱ ᱦᱚᱸ ᱦᱚᱲ ᱠᱚ ᱦᱮᱜ ᱠᱟᱛᱮᱜ ᱫᱷᱚᱨᱚᱢ ᱠᱟᱛᱷᱟ ᱠᱚ ᱟᱸᱡᱚᱢ ᱤᱫᱤᱭᱮᱜ ᱠᱟᱱ ᱛᱟᱦᱮᱱᱟ᱾
ᱞᱤᱛᱷᱩᱣᱟᱱᱤᱭᱟᱱ ᱯᱟᱹᱨᱥᱤ
ᱞᱤᱛᱷᱩᱣᱟᱱᱤᱭᱟᱱ (ᱞᱤᱛᱷᱩᱣᱟᱱᱤᱭᱟᱱ: lietuvių kalba) ᱫᱚ ᱵᱟᱞᱴᱤᱠ ᱴᱚᱴᱷᱟ ᱨᱮᱱᱟᱜ ᱥᱟᱢᱟᱝ ᱵᱟᱞᱴᱤᱠ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱞᱤᱛᱷᱩᱣᱟᱱᱤᱭᱟ ᱫᱤᱥᱚᱢ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱟᱨ ᱤᱣᱨᱳᱯᱤᱭᱚ ᱤᱣᱱᱤᱭᱚᱱ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ ᱢᱩᱫ ᱨᱮ ᱢᱤᱫ ᱴᱟᱝ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾ ᱞᱤᱛᱷᱩᱣᱟᱱᱤᱭᱟᱱ ᱯᱟᱹᱨᱥᱤ ᱛᱮ ᱒᱘ ᱞᱟᱠᱷ ᱜᱟᱱ ᱦᱚᱲ ᱞᱤᱛᱷᱩᱣᱟᱱᱤᱭᱟ ᱫᱤᱥᱚᱢ ᱟᱨ ᱒᱐᱐,᱐᱐᱐ ᱜᱟᱱ ᱦᱚᱲ ᱵᱟᱨᱦᱮ ᱫᱤᱥᱚᱢ ᱠᱚᱨᱮ ᱠᱚ ᱨᱚᱲᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ
ᱥᱨᱤᱜᱳᱯᱟᱞ ᱵᱮᱱᱟᱨᱡᱤ ᱠᱚᱞᱮᱡᱽ
ᱥᱨᱤᱜᱳᱯᱟᱞ ᱵᱮᱱᱟᱨᱡᱤ ᱠᱚᱞᱮᱡᱽ, ᱵᱟᱜᱷᱟᱛᱤ ᱠᱚᱞᱮᱡᱽ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ, ᱦᱩᱜᱽᱞᱤ ᱦᱚᱱᱚᱛ ᱨᱮᱭᱟᱜ ᱢᱚᱜᱽᱨᱟ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱠᱚᱞᱮᱡᱽ ᱠᱟᱱᱟ ᱱᱚᱸᱰᱮ ᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱢᱟᱱᱚᱛ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱩᱯᱨᱩᱢ ᱮᱢ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱵᱤ+ ᱜᱽᱨᱮᱰ ᱛᱮ ᱢᱟᱱᱚᱛ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱦᱩᱜᱽᱞᱤ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱵᱚᱨᱚᱜᱚᱰ
ᱵᱚᱨᱚᱜᱚᱰ ᱫᱚ ᱥᱤᱧᱚᱛ ᱨᱮ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱵᱚᱨᱚᱜᱚᱰ ᱦᱚᱱᱚᱛ ᱨᱮᱭᱟᱜ ᱢᱩᱱᱥᱤᱯᱟᱞᱴᱤ ᱠᱟᱱᱟ ᱾ ᱱᱚᱣᱟ ᱫᱚ ᱵᱚᱨᱚᱜᱚᱰ ᱦᱚᱱᱚᱛ ᱨᱮᱭᱟᱜ ᱮᱰᱢᱤᱱᱤᱥᱴᱨᱮᱴᱤᱵᱽ ᱦᱮᱰᱠᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱦᱳᱲᱳ ᱪᱟᱥᱵᱟᱥ ᱞᱟ.ᱜᱤᱫ ᱵᱟ.ᱲᱛᱤ ᱩᱯᱨᱩᱢ ᱢᱮᱱᱟᱜ ᱠᱷᱟ.ᱛᱤᱨ ᱳᱰᱤᱥᱟ ᱯᱚᱱᱚᱛ ᱨᱮᱭᱟᱜ ᱫᱟᱠᱟ ᱴᱩᱠᱩᱡ ᱢᱮᱱᱛᱮ ᱦᱚᱸᱠᱚ ᱢᱮᱛᱟᱜᱼᱟ ᱾
ᱚᱛᱱᱚ
ᱵᱚᱨᱚᱜᱚᱰ ᱫᱚ ᱯᱩᱲᱥᱤ ᱯᱚᱱᱚᱛ ᱪᱷᱚᱛᱤᱥᱜᱚᱰ ᱨᱮᱭᱟᱜ ᱥᱤᱢᱟᱹ ᱥᱩᱨ ᱠᱳᱥᱚᱞ ᱨᱮᱭᱟᱜ ᱢᱤᱫ ᱢᱩᱠᱷᱤᱭᱟᱹ ᱦᱟᱹᱴᱤᱧ ᱞᱮᱠᱟᱛᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ 21.33°N, 83.62°W ᱨᱮ ᱢᱮᱱᱟᱜ-ᱟ ᱾ ᱡᱟᱦᱟᱸ ᱨᱮᱭᱟᱜ ᱚᱣᱥᱚᱛ ᱩᱥᱩᱞ ᱫᱚ ᱑᱗᱑ ᱢᱤᱴᱚᱨ (᱕᱖᱑ ᱯᱷᱤᱴ) ᱢᱮᱱᱟᱜ-ᱟ ᱾ ᱯᱩᱨᱟᱹ ᱵᱚᱨᱚᱜᱚᱰ ᱦᱚᱱᱚᱛ ᱰᱮᱠᱟᱱ ᱯᱞᱟᱴᱤᱣ ᱨᱮ ᱢᱮᱱᱟᱜ-ᱟ ᱟᱨ ᱵᱟᱡᱟᱨ ᱥᱩᱨ ᱨᱮ ᱯᱩᱨᱩᱵᱽ ᱜᱷᱟᱴ ᱢᱮᱱᱟᱜ-ᱟ ᱾ ᱥᱤᱧᱚᱛ ᱨᱮᱭᱟᱜ ᱚᱛ ᱞᱟᱲᱟᱣ ᱴᱚᱴᱷᱟ ᱞᱮᱠᱟᱛᱮ, ᱵᱚᱨᱚᱜᱚᱰ ᱴᱚᱴᱷᱟ ᱫᱚ ᱵᱟᱨᱟᱝ ᱴᱷᱟᱶ ᱨᱮ ᱦᱟᱹᱡᱩᱜ ᱠᱟᱱᱟ ᱾ ᱨᱮᱞᱣᱮ ᱥᱴᱮᱥᱚᱱ ᱫᱚ ᱡᱷᱟᱨᱥᱩᱜᱩᱰᱟ ᱠᱷᱚᱱ ᱴᱤᱴᱤᱞᱟᱜᱚᱰ ᱫᱷᱟᱹᱵᱤᱡ ᱪᱟᱞᱟᱜ ᱠᱟᱱ ᱰᱤᱵᱤᱠᱮ ᱨᱮᱞᱣᱮ ᱦᱚᱛᱮᱛᱮ ᱥᱮᱵᱟ ᱦᱩᱭᱩᱜ ᱠᱟᱱᱟ ᱾ ᱥᱴᱮᱥᱚᱱ ᱫᱚ ᱢᱩᱠᱷᱤᱭᱟᱹ ᱵᱟᱡᱟᱨ ᱠᱷᱚᱱ ᱥᱩᱢᱩᱝ ᱔ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱭᱟᱜ ᱩᱰᱟᱹᱱ ᱟᱰᱟ ᱫᱚ ᱨᱟᱭᱯᱩᱨ (᱒᱒᱐ ᱠᱤᱹᱢᱤᱹ) ᱟᱨ ᱵᱷᱩᱵᱽᱱᱮᱥᱚᱨ (᱓᱕᱐ ᱠᱤᱹ ᱢᱤᱹ) ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱴᱚᱴᱷᱟ ᱥᱟᱸᱜᱷᱟᱨ ᱞᱟᱹᱜᱤᱫ ᱫᱚ ᱥᱮᱨᱢᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱥᱚᱨᱮᱥ ᱚᱠᱛᱚ ᱫᱚ ᱚᱠᱴᱚᱵᱚᱨ ᱠᱷᱚᱱ ᱢᱟᱨᱪ ᱛᱟᱞᱟᱨᱮ ᱾ ᱱᱚᱣᱟ ᱚᱠᱛᱚᱨᱮ ᱟᱜ ᱡᱟᱛᱨᱟ ᱯᱟᱨᱟᱵᱽ (ᱱᱚᱣᱟ ᱫᱚ ᱡᱮᱜᱮᱛ ᱨᱮᱭᱟᱜ ᱡᱚᱛᱚ ᱠᱷᱟᱱ ᱢᱟᱨᱟᱝ ᱢᱮᱞᱟᱱ ᱮᱭᱟᱨ ᱛᱷᱤᱭᱮᱴᱚᱨ) ᱠᱟᱱᱟ ᱾ ᱱᱚᱰᱮ ᱫᱚ ᱥᱚᱨᱠᱟᱨᱟᱜ ᱥᱚᱨᱠᱤᱴ ᱦᱟᱣᱩᱥ ᱟᱨ ᱦᱚᱱᱚᱛ ᱨᱮᱭᱟᱜ ᱜᱮᱥᱴ ᱦᱟᱣᱩᱥ ᱥᱩᱨ ᱨᱮ ᱟᱹᱰᱤᱜᱟᱱ ᱱᱟᱯᱟᱭ ᱱᱟᱯᱟᱭ ᱦᱚᱴᱮᱞ ᱢᱮᱱᱟᱜ-ᱟ ᱡᱟᱦᱟᱸᱨᱮ ᱴᱩᱨᱤᱥᱴ ᱟᱨ ᱢᱟᱹᱱᱟᱱ ᱥᱟᱸᱜᱷᱟᱨᱤᱭᱟᱹ ᱠᱚ ᱞᱟᱹᱜᱤᱫ ᱛᱟᱦᱮᱸᱱ ᱞᱟᱹᱜᱤᱫ ᱚᱲᱟᱜ ᱨᱮᱭᱟᱜ ᱦᱚᱸ ᱥᱩᱵᱤᱫᱷᱟ ᱢᱮᱱᱟᱜ-ᱟ ᱾ ᱥᱩᱨ ᱨᱮᱭᱟᱜ ᱧᱮᱢᱮᱞ ᱴᱚᱴᱷᱟ ᱫᱚ ᱦᱚᱱᱚᱛ ᱦᱮᱰᱠᱣᱟᱴᱚᱨ ᱥᱟᱞᱟᱜ ᱱᱟᱯᱟᱭ ᱥᱩᱵᱤᱫᱷᱟ ᱥᱟᱶᱛᱮ ᱡᱩᱲᱟᱹᱭ ᱢᱮᱱᱟᱜ-ᱟ ᱾
ᱱᱟᱜᱟᱢ
ᱵᱚᱨᱚᱜᱚᱰ ᱨᱮᱫᱚ ᱪᱚᱣᱦᱟᱱ ᱨᱟᱡᱽ ᱵᱚᱝᱥᱚ ᱞᱟᱹᱜᱤᱫ ᱟᱹᱰᱤᱜᱟᱱ ᱠᱤᱞᱟ ᱠᱷᱚᱱ ᱢᱤᱫᱴᱟᱹᱝ ᱢᱮᱱᱟᱜ-ᱟ ᱤᱠᱷᱟᱹᱱ ᱱᱚᱣᱟ ᱤᱫᱤ ᱠᱟᱛᱮ ᱪᱮᱫ ᱦᱚᱸ ᱴᱷᱟᱹᱣᱠᱟᱹ ᱵᱟᱱᱟᱰᱟᱭ ᱫᱚ ᱵᱟᱹᱱᱩᱜ ᱟᱱᱟ ᱾ ᱑᱑ ᱟᱱᱟᱜ ᱥᱚᱫᱤ ᱨᱮᱭᱟᱜ ᱢᱤᱫ ᱫᱷᱤᱨᱤ ᱚᱞ ᱠᱷᱚᱱ ᱱᱚᱣᱟ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜ-ᱟ ᱫᱚ ᱱᱚᱣᱟ ᱴᱚᱴᱷᱟ ᱨᱮᱭᱟᱜ ᱢᱩᱲᱩᱛ ᱧᱩᱛᱩᱢ ᱫᱚ ᱵᱚᱜᱚᱨ ᱠᱳᱴᱟ ᱛᱟᱦᱮᱸ ᱠᱟᱱᱟ ᱾ ᱥᱚᱢᱵᱚᱞᱯᱩᱨ ᱨᱤᱱᱤᱡ ᱪᱚᱣᱦᱟᱱ ᱵᱚᱞᱚᱨᱟᱢ ᱫᱮᱵᱽ ᱫᱚ ᱱᱚᱣᱟ ᱴᱚᱴᱷᱟ ᱫᱚ ᱵᱚᱨᱚᱜᱚᱰ ᱢᱮᱱᱛᱮᱭ ᱧᱩᱛᱩᱢ ᱞᱮᱫ-ᱟ ᱾ ᱱᱚᱣᱟ ᱛᱤᱱᱟᱹᱜ ᱚᱠᱛᱚ ᱫᱷᱟᱹᱵᱤᱡ ᱫᱚ ᱟᱡᱟᱜ ᱦᱮᱰᱠᱣᱟᱴᱚᱨ ᱮ ᱵᱮᱱᱟᱣ ᱞᱮᱫ-ᱟ ᱛᱤᱱ ᱡᱚᱦᱚᱜ ᱡᱤᱨᱟᱹ ᱱᱟᱹᱭ ᱫᱷᱟᱨᱮ ᱨᱮ ᱠᱤᱞᱟ ᱠᱚᱭ ᱵᱮᱱᱟᱣ ᱦᱚᱪᱚ ᱞᱮᱫ-ᱟ ᱾ ᱥᱚᱢᱵᱚᱞᱯᱩᱨ ᱨᱤᱱᱤᱡ ᱢᱩᱪᱟᱹᱫ ᱪᱚᱣᱦᱟᱱ ᱱᱟᱨᱟᱭᱟᱬ ᱥᱤᱝ ᱫᱚ ᱵᱚᱨᱚᱜᱚᱰ ᱨᱮᱭᱟᱜ ᱯᱩᱨᱟᱹ ᱚᱛ ᱦᱟᱥᱟ ᱫᱚ ᱵᱟᱨᱭᱟ ᱵᱟᱵᱽᱬᱮ ᱵᱚᱭᱦᱟ ᱠᱨᱩᱥᱱᱚ ᱫᱟᱥ ᱟᱨ ᱱᱟᱨᱟᱭᱚᱬ ᱫᱟᱥ ᱮ ᱮᱢᱟᱦᱟᱫ ᱠᱤᱱᱟ ᱾ ᱡᱟᱦᱟᱸᱭ ᱫᱚ ᱵᱟᱞᱫᱤᱭᱟ ᱨᱟᱭ ᱟᱨ ᱢᱚᱦᱟᱯᱟᱛᱨᱚ ᱨᱟᱭ ᱟᱜ ᱛᱟᱹᱨᱤᱨᱮ ᱜᱚᱸᱰ ᱦᱩᱞᱥᱟᱹᱭᱤᱭᱟᱹ ᱦᱚᱛᱮᱛᱮ ᱠᱤᱱ ᱜᱚᱡ ᱦᱚᱪᱚ ᱞᱮᱱ ᱛᱟᱦᱮᱸᱫ ᱾ ᱵᱚᱨᱚᱜᱚᱰ ᱨᱮᱭᱟᱜ ᱯᱚᱫᱚᱢᱯᱩᱨ ᱥᱚᱵᱽᱰᱤᱵᱷᱤᱡᱚᱱ ᱡᱟᱦᱟᱸ ᱫᱚ ᱵᱚᱨᱟᱥᱚᱢᱵᱷᱟᱨ ᱴᱚᱴᱷᱟ ᱞᱮᱠᱟᱛᱮ ᱩᱯᱨᱩᱢ ᱢᱮᱱᱟᱜ-ᱟ ᱱᱚᱣᱟ ᱫᱚ ᱡᱚᱢᱤᱫᱟᱨ ᱠᱚᱣᱟᱜ ᱦᱮᱰᱠᱣᱟᱴᱚᱨ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱒᱑᱗᱘ ᱥᱠᱚᱭᱟᱨ ᱠᱤᱹ ᱢᱤᱹ ᱫᱷᱟᱹᱵᱤᱡ ᱯᱟᱥᱱᱟᱣ ᱠᱟᱛᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱵᱚᱨᱚᱜᱚᱰ ᱦᱚᱱᱚᱛ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱥᱚᱵᱽᱰᱤᱵᱷᱤᱡᱚᱱ ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱫᱚ ᱟᱹᱫᱤᱵᱟᱹᱥᱤ ᱟᱹᱜᱩᱣᱟᱹᱱ ᱥᱟᱶ ᱱᱟᱜᱟᱢ ᱦᱚᱸ ᱢᱮᱱᱟᱜ-ᱟ ᱾
ᱡᱷᱟᱨᱱᱟ
thumb| ᱱᱚᱯᱷᱟ-ᱠᱷᱩᱢ ᱣᱟᱴᱟᱨᱯᱷᱚᱞᱥ ᱣᱭᱩ ᱟᱛ ᱵᱟᱸᱫᱟᱨᱵᱟᱝ, [[ᱵᱟᱝᱞᱟᱫᱮᱥ]] center|thumb|300x300px|ᱤᱜᱣᱟᱡᱩ ᱯᱷᱚᱞᱥ, [[ᱟᱨᱡᱮᱱᱴᱤᱱᱟ]] ᱡᱷᱟᱨᱱᱟ ᱫᱚ ᱪᱮᱛᱟᱱ ᱚᱛ ᱠᱷᱚᱱ ᱞᱟᱛᱟᱨ ᱨᱮ ᱫᱟᱜ ᱧᱩᱨᱩᱜ-ᱟ ᱱᱚᱶᱟ ᱫᱚ ᱠᱤᱨᱛ ᱟᱯᱟᱨᱫᱟᱱᱛᱢᱟᱠ ᱥᱛᱷᱟᱞᱨᱩᱯ ᱠᱟᱱᱟ ᱟᱨ ᱧᱩ ᱦᱚᱢ ᱫᱟᱲᱮᱭᱟᱜ-ᱟ᱾ ᱥᱤᱨᱤᱡ ᱡᱟᱷᱨᱱᱟ ᱟᱹᱰᱤ ᱜᱟᱱ ᱜᱟᱰᱟ ᱠᱚ ᱵᱟᱱᱟᱣᱜ-ᱟ᱾
ᱠᱷᱟᱬᱰᱟᱠ (Block)
ᱫᱟᱜ ᱫᱚ ᱢᱤᱫ ᱫᱷᱟᱨᱟ ᱛᱮᱜᱮ ᱥᱮ ᱜᱟᱰᱟ ᱞᱟᱛᱟᱨ ᱛᱮ ᱟᱬᱜᱚᱱᱟ᱾
ᱥᱚᱯᱟᱱᱤ (Cascade)
ᱥᱚᱯᱟᱱᱤ ᱯᱟᱛ ᱥᱮ ᱠᱮᱫᱟᱢ ᱯᱟᱛ ᱨᱮ ᱫᱟᱜ ᱫᱟ ᱫᱷᱤᱨᱤ ᱪᱟᱴᱟᱱᱤ ᱥᱨᱤᱸᱠᱷᱞᱟ ᱠᱷᱚᱱ ᱧᱩᱨᱩᱜ-ᱟ᱾
ᱢᱟᱦᱟᱡᱟᱞᱯᱨᱟᱯᱟᱛ (Cataract)
ᱢᱟᱦᱟᱡᱟᱞᱯᱨᱟᱯᱟᱛ ᱟᱡᱟᱜ ᱧᱩᱛᱩᱢ ᱞᱮᱠᱟᱛᱮ ᱢᱤᱫ ᱢᱟᱨᱟᱝ ᱟᱨ ᱭᱟᱱ ᱡᱷᱟᱨᱱᱟ ᱠᱟᱱᱟ᱾
ᱰᱷᱟᱞᱩ (Chute)
ᱫᱟᱜ ᱨᱮᱱᱟᱜ ᱢᱤᱫ ᱢᱟᱨᱟᱝ ᱢᱟᱛᱨᱟ ᱢᱤᱫ ᱥᱟᱸᱠᱨᱚ ᱩᱫᱜᱚᱢ ᱠᱷᱚᱱ ᱧᱩᱨᱩᱜ ᱠᱟᱱᱟ᱾
ᱯᱟᱸᱠᱷᱟ (Fan)
ᱫᱟᱜ ᱧᱩᱨᱩᱜ ᱥᱟᱶ ᱥᱟᱶ ᱞᱟᱛᱟᱨ ᱚᱛ ᱨᱮᱪᱷᱟᱹᱨᱭᱟᱹᱮᱜ ᱠᱟᱱᱟ ᱟᱨ ᱞᱟᱛᱟᱨ ᱨᱮ ᱧᱩᱨᱩᱜ ᱚᱠᱛᱚ ᱥᱟᱨᱟ ᱜᱷᱟᱹᱲᱤᱡ ᱪᱟᱴᱟᱱᱤ ᱥᱩᱯᱩᱨ ᱨᱮ ᱛᱟᱦᱮᱱᱟ᱾
ᱦᱤᱢᱟᱫᱨᱤ (Frozen)
ᱦᱤᱢᱟᱫᱨᱤ ᱢᱤᱫ ᱟᱹᱱᱟᱠᱟᱱ ᱡᱷᱟᱨᱱᱟ ᱠᱟᱱᱟ ᱡᱟᱦᱟᱸ ᱫᱚ ᱫᱟᱜ ᱨᱮ ᱵᱟᱨᱚᱯᱷ ᱨᱮᱱᱟᱜ ᱠᱟᱹᱴᱤᱡ ᱠᱟᱹᱴᱤᱡ ᱦᱟᱹᱴᱤᱧ ᱢᱮᱥᱟ ᱢᱮᱱᱟᱜ-ᱟ᱾
ᱜᱚᱛᱟ (Plunge)
ᱫᱟᱜ ᱪᱟᱴᱟᱱᱤ ᱟᱫᱷᱚᱨ ᱨᱮᱱᱟᱜ ᱥᱟᱛᱟᱦ ᱠᱷᱚᱱ ᱪᱷᱟᱲᱟ ᱥᱚᱡᱷᱮ ᱞᱟᱛᱟᱨ ᱧᱩᱨᱩᱜ-ᱟ᱾
ᱠᱷᱟᱨᱟᱞ (Punchbowl)
ᱫᱟᱜ ᱢᱤᱫ ᱥᱚᱸᱠᱤᱨᱬ ᱫᱟᱜ ᱫᱷᱟᱨᱟ ᱨᱩᱯ ᱛᱮ ᱟᱬᱜᱚᱱᱟ ᱟᱨ ᱟᱨᱦᱚᱸ ᱢᱤᱫ ᱣᱭᱟᱯᱚᱠ ᱠᱩᱬᱰ ᱨᱮ ᱪᱷᱟᱹᱨᱤᱭᱟᱹᱣ-ᱟ᱾
ᱣᱤᱵᱷᱟᱠᱛ (Segmented)
ᱫᱟᱜ ᱫᱚ ᱡᱩᱫᱟᱹ ᱡᱩᱫᱟᱹ ᱡᱷᱟᱨᱱᱟ ᱨᱩᱯ ᱛᱮ ᱞᱟᱛᱟᱨ ᱧᱩᱨᱩᱜ-ᱟ᱾
ᱯᱟᱸᱛᱤᱠ (Tiered)
ᱥᱚᱯᱟᱱᱤ ᱟᱨ ᱣᱤᱵᱷᱟᱠᱛ ᱯᱟᱛ ᱨᱮᱱᱟᱜ ᱢᱮᱥᱟ ᱱᱚᱶᱟ ᱡᱷᱟᱨᱱᱟ ᱨᱮᱱᱟᱜ ᱫᱟᱜ ᱡᱩᱫᱟᱹ ᱡᱩᱫᱟᱹ ᱫᱷᱟᱨᱟ ᱨᱮ ᱪᱟᱴᱟᱱᱤ ᱨᱮᱱᱟᱜ ᱥᱨᱤᱸᱠᱷᱞᱟ ᱠᱷᱚᱱ ᱢᱤᱫ ᱥᱮᱸᱴᱮᱨ ᱨᱮ ᱧᱩᱨᱩᱜ-ᱟ᱾
ᱵᱚᱦᱩ-ᱪᱟᱨᱬᱤ (Multi-step)
ᱞᱟᱜᱵᱷᱟᱜ ᱨᱮ ᱢᱤᱫ ᱞᱮᱠᱟᱱᱟᱜ ᱢᱤᱫ ᱛᱟᱭᱚᱢ ᱡᱷᱟᱨᱱᱟ ᱨᱮᱱᱟᱜ ᱥᱨᱤᱸᱠᱷᱞᱟ ᱡᱟᱦᱟᱸ ᱫᱚ ᱥᱟᱱᱟᱢᱟᱜ ᱨᱮᱱᱟᱜ ᱟᱯᱱᱟᱨ ᱜᱚᱛᱟ-ᱠᱩᱸᱰ ᱛᱟᱦᱮᱱᱟ᱾
ᱠᱟᱮᱴᱟᱰᱩᱯᱟ (Catadupa)
ᱠᱮᱴᱟᱲᱩᱯᱟ ᱢᱤᱫ ᱡᱷᱟᱨᱱᱟ ᱠᱟᱱᱟ,( ᱞᱤᱞ ᱜᱟᱰᱟ ᱨᱮᱱᱟᱜ ᱡᱷᱟᱨᱱᱟ)। ᱟᱹᱲᱟᱹ ᱠᱮᱴᱟᱰᱩᱯᱟ (catadupae)ᱠᱷᱚᱱ ᱡᱷᱟᱨᱱᱟ ᱠᱷᱚᱱ ᱥᱩᱯᱩᱨ  ᱨᱮ  ᱛᱟᱦᱮᱱ ᱦᱚᱲ ᱠᱚ ᱵᱟᱰᱟᱭᱚᱜ ᱠᱟᱱᱟ, ᱠᱟᱛᱷᱟ ᱨᱮ   ᱞᱟᱹᱭᱟ ᱠᱚ ᱟᱨ ᱠᱚ ᱢᱟᱱᱟᱣ -ᱟ ᱦᱟᱲ ᱡᱷᱟᱨᱱᱟ ᱠᱷᱚᱱ ᱵᱟᱬᱛᱤ ᱜᱩᱞ ᱟᱸᱫᱚᱲ ᱛᱮ ᱦᱟᱲ ᱠᱚ ᱵᱟᱹᱦᱟᱨᱟᱹ ᱮᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱟᱜ ᱜᱩᱴ
ᱞᱚᱞᱤᱛᱯᱩᱨ ᱦᱚᱱᱚᱛ, ᱥᱤᱧᱚᱛ
ᱞᱚᱞᱤᱛᱯᱩᱨ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱮᱭᱟᱭ ᱜᱮᱞ ᱢᱚᱬᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱟᱨ ᱞᱚᱞᱤᱛᱯᱩᱨ ᱱᱟᱝᱜᱽᱨᱟᱦᱟ ᱜᱮ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱶ ᱫᱚ ᱠᱟᱱᱟ ᱾ ᱞᱚᱞᱤᱛᱯᱩᱨ ᱦᱚᱱᱚᱛ ᱫᱚ ᱡᱷᱟᱸᱥᱤ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱹᱝ ᱦᱟᱹᱴᱤᱧ ᱠᱟᱱᱟ ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱕,᱐᱓᱙ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱒᱒᱑,᱕᱒᱑ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱾ ᱱᱚᱶᱟ ᱦᱚᱱᱚᱛ ᱫᱚ ᱢᱚᱬᱮ ᱜᱚᱴᱟᱝ ᱛᱟᱦᱥᱤᱞ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱢᱚᱬᱮ ᱜᱚᱴᱟᱝ ᱛᱟᱦᱥᱤᱞ ᱠᱚ ᱫᱚ ᱦᱩᱭᱩᱜ ᱠᱟᱱᱟ- ᱑. ᱞᱟᱞᱤᱛ ᱯᱩᱨ ᱛᱟᱦᱥᱤᱞ, ᱒. ᱢᱮᱦᱨᱚᱱᱤ ᱛᱟᱦᱥᱤᱞ ᱓. ᱛᱟᱞᱵᱮᱦᱟᱛ ᱛᱟᱦᱥᱤᱞ ᱔. ᱢᱟᱰᱟ ᱣᱟᱨᱟ ᱛᱟᱦᱥᱤᱞ ᱟᱨ ᱕. ᱯᱟᱞᱤ ᱛᱟᱦᱥᱤᱞ ᱾
ᱱᱟᱜᱟᱢ
ᱞᱚᱞᱤᱛᱯᱩᱨ ᱦᱚᱱᱚᱛ ᱫᱚ ᱡᱷᱟᱸᱥᱤ ᱠᱷᱚᱸᱰ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱟᱨ ᱚᱠᱟ ᱫᱚ ᱑᱙᱔᱗ ᱥᱮᱨᱢᱟ ᱨᱮ ᱜᱮᱫ ᱵᱷᱮᱜᱟᱨ ᱠᱟᱛᱮ ᱱᱟᱣᱟ ᱞᱟᱞᱤᱛ ᱦᱚᱱᱚᱛ ᱛᱷᱟᱯᱚᱱ ᱦᱩᱭ ᱞᱮᱱᱟ ᱾ ᱱᱚᱶᱟ ᱫᱚ ᱡᱷᱟᱸᱥᱤ ᱦᱚᱱᱚᱛ ᱥᱟᱶ ᱠᱚᱧᱮ-ᱥᱟᱢᱟᱝ ᱢᱤᱫᱴᱟᱹᱝ ᱥᱟᱠᱲᱟ ᱰᱟᱦᱟᱨ ᱛᱩᱞᱩᱡᱼᱮ ᱡᱚᱲᱟᱣ ᱮᱫᱟ, ᱟᱨ ᱵᱟᱝ ᱠᱷᱟᱱ ᱢᱚᱫᱷᱚ ᱯᱨᱚᱫᱮᱥ ᱯᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱜᱮᱭᱟ, ᱱᱤᱭᱟᱹ ᱢᱤᱫ ᱢᱩᱠᱷᱭᱟᱹ ᱫᱟᱹᱭᱠᱟᱹ ᱠᱟᱱᱟ ᱾
ᱠᱟᱹᱣᱰᱤ ᱟᱹᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱚᱧᱪᱟᱭᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱥᱟᱣᱟᱭ ᱪᱤᱛᱛᱚᱨ ᱜᱟᱲ ᱦᱚᱱᱚᱛ ᱫᱚ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱞᱮᱠᱷᱟ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟᱹ ᱢᱩᱫᱽ ᱨᱮ ᱾ ᱱᱚᱶᱟ ᱞᱚᱞᱤᱛᱯᱩᱨ ᱦᱚᱱᱚᱛ ᱫᱚ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱯᱩᱱ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟᱹᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱼᱟ ᱾
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱱᱚᱶᱟ ᱪᱤᱛᱛᱚᱨ ᱜᱟᱲ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱙.᱑᱘% ᱦᱤᱥ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱐.᱕᱘ ᱦᱤᱥ ᱦᱚᱲ ᱫᱚ ᱩᱲᱫᱩ ᱯᱟᱹᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ ᱟᱠᱚᱣᱟᱜ ᱯᱟᱹᱦᱤᱞ ᱜᱚᱜᱚ ᱯᱟᱹᱨᱥᱤ ᱢᱮᱱᱛᱮ ᱾
ᱫᱷᱚᱨᱚᱢ
ᱱᱚᱶᱟ ᱦᱚᱱᱚᱛ ᱨᱮ ᱥᱟᱭ ᱠᱟᱱᱟ ᱙᱕.᱒᱗% ᱦᱤᱥ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱸᱡᱟᱭ ᱮᱫᱼᱟ, ᱟᱨ ᱥᱟᱭ ᱠᱟᱲᱟ ᱐᱒.᱗᱖% ᱦᱤᱥ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱯᱟᱸᱡᱟᱭᱮᱫᱼᱟ ᱟᱨ ᱥᱟᱨᱮᱡ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱞᱟᱞᱤᱛ ᱯᱩᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱒᱑᱘,᱐᱐᱒ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱚᱶᱟ ᱦᱚᱱᱚᱛ ᱫᱚ ᱵᱟᱦᱨᱮᱭᱱ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱱᱤᱣ ᱦᱟᱢᱤᱥᱯᱮᱭᱟᱨ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱓᱙᱑ ᱮᱞᱟᱱ ᱦᱚᱱᱚᱛ ᱯᱟᱲᱟᱣᱜ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱨᱮ ᱒᱔᱒ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱶᱟ ᱞᱚᱞᱤᱛᱯᱩᱨ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱔.᱕᱗% ᱾ ᱞᱟᱞᱤᱛ ᱯᱩᱨ ᱦᱚᱱᱚᱛ ᱨᱮ ᱢᱤᱫ ᱜᱮ-ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱐᱕ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ ᱟᱨ ᱥᱮᱪᱮᱫ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱔.᱙᱕% ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱨᱚᱜᱷᱩᱱᱟᱛᱷᱯᱩᱨ ᱒ ᱵᱚᱱᱚᱛ
ᱨᱚᱜᱷᱩᱱᱟᱛᱷᱯᱩᱨ ᱒ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱨᱚᱜᱷᱩᱱᱟᱛᱷᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱪᱮᱞᱤᱭᱟᱢᱟ 23.60379°N, 86.54926°W ᱨᱮ ᱢᱮᱱᱟᱜᱼᱟ ᱾
ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱦᱚᱱᱚᱛ ᱨᱮᱱᱟᱜ ᱠᱚᱧᱮ-ᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱫᱟᱢᱚᱫᱚᱨ ᱜᱟᱰᱟ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱤᱢᱟᱹᱭ ᱪᱤᱱᱦᱟᱹᱣᱟ ᱾ ᱫᱟᱢᱚᱫᱚᱨ ᱫᱣᱟᱨᱠᱟ ᱪᱮᱛᱟᱱ ᱚᱛ ᱫᱚ ᱪᱷᱳᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱴᱷᱟᱶ ᱢᱮᱱᱟᱜᱼᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱠᱮᱴᱮᱡ ᱪᱟᱹᱴᱟᱹᱱᱤ ᱵᱩᱨᱩ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱫᱷᱟᱱᱵᱟᱫᱽ ᱱᱚᱜᱚᱨ ᱱᱤᱜᱟᱢ ᱨᱮᱱᱟᱜ ᱡᱷᱟᱨᱤᱭᱟ ᱴᱚᱴᱷᱟ ᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱷᱟᱱᱵᱟᱫᱽ ᱦᱚᱱᱚᱛ ᱨᱮ ᱵᱟᱞᱤᱭᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱠᱚᱧᱮ ᱨᱮ ᱫᱟᱢᱚᱫᱚᱨ ᱜᱟᱰᱟ ᱯᱟᱨᱚᱢ, ᱥᱟᱢᱟᱝ ᱨᱮ ᱱᱮᱴᱩᱨᱤᱭᱟᱹ ᱟᱨ ᱨᱚᱜᱷᱩᱱᱟᱛᱷᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱚᱠᱟᱨᱚ ᱦᱚᱱᱚᱛ ᱨᱮ ᱪᱚᱱᱫᱚᱱᱠᱤᱭᱟᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱙᱗.᱖᱗ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱖ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱘᱐ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱐᱖ ᱜᱚᱴᱟᱝ ᱢᱚᱣᱡᱟ, ᱙᱐ ᱜᱚᱴᱟᱝ ᱟᱹᱛᱩ ᱟᱨ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱥᱟᱱᱛᱟᱲᱰᱤᱦ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱪᱮᱞᱤᱭᱟᱢᱟ (ᱪᱮᱭᱟᱢᱟ) ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱑᱑᱓,᱗᱙᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱐᱗,᱘᱒᱗ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱕,᱙᱖᱓ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱕᱘,᱕᱖᱘ (᱕᱑%) ᱠᱚᱲᱟ ᱟᱨ ᱕᱕,᱒᱒᱒ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱕,᱘᱐᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱔᱑,᱔᱖᱐ (᱓᱖.᱔᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗,᱓᱐᱒ (᱖.᱔᱒%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱱᱚᱵᱟᱜᱨᱟᱢ (᱕,᱙᱖᱓) ᱾
ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱱᱩᱴᱟᱸᱰᱤ (᱓,᱒᱗᱕), ᱛᱮᱞᱠᱩᱯᱤ (᱕᱑᱐), ᱢᱚᱝᱜᱚᱞᱫᱟᱜ (᱓,᱑᱘᱗), ᱩᱥᱤᱨ (᱒,᱔᱓᱐), ᱱᱤᱞᱰᱤ (᱘᱓᱘) ᱟᱨ ᱵᱚᱨᱨᱟ (᱓,᱓᱐᱒) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱕,᱙᱓᱖ ᱜᱚᱴᱟᱝ (᱖᱗.᱒᱙%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱔᱐,᱘᱔᱗ (᱘᱐.᱙᱕%) ᱠᱚᱲᱟ ᱟᱨ ᱒᱕,᱘᱙ (᱕᱒.᱘᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱘.᱑᱖% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱒.᱙᱒% ᱫᱚ ᱵᱟᱝᱞᱟ, ᱔.᱒᱘% ᱫᱚ ᱥᱟᱱᱛᱟᱲᱤ ᱟᱨ ᱑.᱒᱔% ᱫᱚ ᱦᱤᱱᱫᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱙᱙ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱙,᱐᱙᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱑,᱑᱑᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱯᱩᱱᱭᱟᱹ ᱩᱱᱩᱥᱩᱞ ᱟᱥᱲᱟ ᱨᱮ ᱒,᱐᱘᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱖,᱓᱓᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱥᱟᱫᱷᱟᱨᱚᱱ ᱠᱚᱞᱮᱡᱽ ᱨᱮ ᱗᱑᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱒᱖᱑ ᱜᱚᱴᱟᱝ ᱤᱸᱥᱴᱤᱪᱩᱥᱚᱱ ᱨᱮ ᱱᱚᱱ-ᱯᱷᱚᱨᱢᱟᱞ ᱥᱮᱪᱮᱫ ᱞᱟᱹᱜᱤᱫ ᱗,᱕᱘᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱨᱚᱜᱷᱩᱱᱟᱛᱷᱯᱩᱨ (ᱱᱚᱜᱚᱨᱯᱟᱞᱤᱠᱟ ᱥᱚᱦᱚᱨ, ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱵᱟᱦᱨᱮ) ᱨᱮ ᱢᱤᱫᱴᱟᱹᱝ ᱥᱟᱫᱷᱟᱨᱚᱱ ᱠᱚᱞᱮᱡᱽ ᱨᱮ ᱓,᱑᱔᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱟᱱᱛᱟᱞᱰᱤᱦ ᱠᱚᱞᱮᱡᱽ ᱩᱥᱤᱨ, ᱯᱤ ᱳ ᱪᱷᱚᱛᱚᱨᱢᱚᱦᱩᱞ ᱨᱮ ᱢᱮᱱᱟᱜᱼᱟ ᱾
ᱦᱚᱲᱢᱚ ᱥᱟᱶᱟᱨ
ᱪᱮᱞᱤᱭᱟᱢᱟ ᱨᱮ ᱓᱐ ᱜᱚᱴᱟᱝ ᱵᱮᱰ ᱟᱜ ᱵᱟᱸᱫᱟ (ᱪᱮᱞᱤᱭᱟᱢᱟ) ᱫᱮᱦᱟᱛ ᱟᱥᱯᱟᱛᱟᱞ, ᱨᱚᱜᱷᱩᱱᱟᱛᱷᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱵᱳᱜᱽᱨᱟ (᱑᱐ ᱵᱮᱰ ᱟᱜ) ᱟᱨ ᱱᱤᱞᱰᱤᱦ (᱔ ᱵᱮᱰ ᱟᱜ) ᱨᱮ ᱯᱨᱟᱭᱢᱟᱨᱤ ᱦᱤᱞᱛᱷ ᱥᱮᱱᱴᱟᱨ ᱢᱮᱱᱟᱜᱼᱟ ᱾ ᱥᱟᱱᱛᱟᱲᱰᱤᱦ ᱨᱮ ᱥᱟᱱᱛᱟᱲᱰᱤᱦ ᱛᱷᱟᱨᱢᱟᱞ ᱟᱥᱯᱟᱛᱟᱞ ᱑᱐ ᱵᱮᱰ ᱟᱜ ᱥᱟᱶᱛᱮ ᱠᱟᱹᱢᱤᱭᱟ ᱾
ᱜᱳᱨᱳᱱᱛᱟᱞᱳ ᱯᱟᱹᱨᱥᱤ
ᱜᱳᱨᱳᱱᱛᱟᱞᱳ (ᱤᱱᱫᱳᱱᱮᱥᱤᱭᱟᱱ: Gorontalo) ᱥᱮ ᱦᱩᱞᱳᱱᱛᱟᱞᱳ (Hulontalo) ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱜᱳᱨᱳᱱᱛᱟᱞᱳ ᱯᱚᱱᱚᱛ ᱨᱮᱠᱚ ᱨᱚᱲᱼᱮᱫ ᱠᱟᱱ ᱢᱤᱫ ᱚᱥᱴᱨᱳᱱᱮᱥᱤᱭᱟᱱ ᱯᱟᱹᱨᱥᱤ ᱠᱟᱱᱟ ᱾ ᱱᱚᱶᱟ ᱫᱚ ᱜᱳᱨᱳᱱᱛᱟᱞᱳ ᱯᱚᱱᱚᱛ ᱨᱮᱱ ᱜᱳᱨᱳᱱᱛᱟᱞᱳᱭᱟᱱ ᱦᱚᱲ ᱠᱚᱣᱟᱜ ᱯᱟᱹᱨᱥᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱚᱥᱴᱨᱳᱱᱮᱥᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱥᱩᱠᱩᱢᱟᱨ ᱦᱟᱸᱥᱫᱟ
ᱥᱩᱠᱩᱢᱟᱨ ᱦᱟᱸᱥᱫᱟ (1956/1957ᱼ29 ᱚᱠᱴᱳᱵᱚᱨ 2020) ᱢᱤᱫᱦᱚᱲ ᱵᱷᱟᱨᱚᱛᱤᱭᱚ ᱨᱟᱡᱟᱹᱨᱤᱤᱭᱟᱹ ᱛᱟᱦᱮᱸᱠᱟᱱᱟ ᱡᱟᱦᱟᱸᱭ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨ ᱨᱮ ᱯᱚᱪᱷᱤᱢᱼᱢᱚᱱᱪᱚᱞ ᱚᱱᱱᱟᱭᱚᱱ ᱠᱟᱹᱢᱤ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾ 2011 ᱥᱟᱹᱦᱤᱛ ᱨᱮ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱩᱱᱤ ᱫᱚ ᱡᱷᱟᱲᱜᱨᱟᱢ ᱛᱟᱞᱢᱟ ᱠᱷᱚᱱ ᱮᱢ ᱮᱞ ᱮ ᱦᱩᱭ ᱞᱮᱱᱟ ᱾  ᱩᱱᱤ ᱫᱚ ᱯᱚᱪᱷᱤᱢ ᱵᱟᱝᱞᱟ ᱟᱹᱱ ᱥᱚᱵᱷᱟ ᱨᱮᱱ ᱩᱯᱚ ᱥᱟᱯᱟᱨ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱞᱮᱫᱟᱭ ᱾
ᱥᱩᱠᱩᱢᱟᱨ ᱦᱟᱸᱥᱫᱟ 63 ᱥᱮᱨᱢᱟ ᱩᱢᱮᱨ ᱨᱮ ᱯᱨᱳᱥᱮᱴ ᱠᱮᱱᱥᱟᱨ ᱛᱮ 29 ᱚᱠᱴᱳᱵᱚᱨ 2020 ᱨᱮ ᱠᱚᱞᱠᱟᱛᱟ ᱨᱮᱭᱟᱜ ᱢᱤᱫᱴᱟᱝ ᱵᱮᱼᱡᱟᱶᱛᱟ ᱦᱟᱥᱯᱟᱛᱟᱞ ᱨᱮᱭ ᱜᱚᱡ ᱞᱮᱱᱟ ᱟᱨ ᱠᱳᱣᱟᱰᱤᱼ19 ᱨᱮ ᱜᱮᱹᱵᱴᱤᱵᱷ ᱵᱤᱰᱟᱹᱣ ᱦᱩᱭ ᱞᱮᱱᱟ ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱡᱷᱟᱲᱜᱨᱟᱢ ᱦᱚᱱᱚᱛ ᱨᱤᱱ ᱦᱚᱲ
ᱟᱯᱷᱜᱟᱱᱤᱥᱛᱟᱱ
ᱟᱯᱷᱜᱟᱱᱤᱥᱛᱟᱱ (/æfˈɡænɪstæn, -ɡɑːnɪstɑːn/ (listen) ; Pashto/Dari: افغانستان‬, Pashto: Afġānistān [avɣɒnisˈtɒn, ab-], Dari: Afġānestān [avɣɒnesˈtɒn]) ᱫᱚ ᱮᱛᱚᱢ ᱮᱥᱤᱭᱟ ᱨᱮᱱᱟᱜ ᱢᱤᱫᱴᱟᱹᱝ ᱫᱤᱥᱚᱢ ᱠᱟᱱᱟ ᱾ ᱟᱯᱷᱜᱟᱱᱤᱥᱛᱟᱱ ᱫᱚ ᱤᱨᱟᱱ, ᱯᱟᱠᱤᱥᱛᱟᱱ, ᱪᱤᱱ, ᱛᱟᱡᱤᱠᱤᱥᱛᱟᱱ, ᱩᱡᱽᱵᱮᱠᱤᱥᱛᱟᱱ ᱟᱨ ᱛᱩᱨᱠᱢᱮᱱᱤᱥᱛᱟᱱ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾
ᱱᱟᱜᱟᱢ
᱕᱐᱐᱐᱐ ᱦᱟᱡᱟᱨ ᱥᱮᱨᱢᱟ ᱞᱟᱦᱟᱨᱮ ᱟᱯᱷᱜᱟᱱᱤᱥᱛᱟᱱ ᱨᱮ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱢᱮᱱᱛᱮ ᱵᱟᱰᱟᱭ ᱧᱟᱢ ᱟᱠᱟᱱᱟ ᱾ ᱪᱟᱥᱟᱵᱟᱫᱽ ᱦᱚᱲ ᱜᱮ ᱱᱚᱸᱰᱮᱱ ᱨᱤᱱ ᱢᱟᱨᱮ ᱦᱚᱲ ᱠᱟᱱᱟ ᱠᱚ ᱾ ᱱᱩᱠᱩ ᱦᱚᱲ ᱫᱚ ᱡᱟᱹᱥᱛᱤ ᱵᱷᱟᱜᱽ ᱜᱮ ᱟᱨᱡᱚ ᱠᱚ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱠᱚ ᱫᱚ ᱤᱨᱟᱱ ᱟᱨ ᱥᱤᱧᱚᱛ ᱨᱮ ᱠᱚ ᱚᱲᱟᱜ ᱫᱩᱣᱟᱹᱨ ᱠᱟᱛᱮ ᱛᱟᱦᱮᱱ ᱠᱚ ᱫᱷᱩᱨᱟᱹᱣ ᱞᱮᱱᱟ ᱾ ᱩᱱ ᱡᱚᱠᱷᱚᱡ ᱱᱚᱣᱟ ᱡᱟᱜᱟ ᱫᱚ ᱟᱨᱤᱭᱟᱱᱟ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚ
ᱟᱯᱷᱜᱟᱱᱤᱥᱛᱟᱱ ᱩᱛᱟᱹᱨ ᱥᱤᱢᱟᱹᱱᱟᱨᱮ ᱛᱩᱨᱠᱢᱮᱱᱤᱥᱛᱟᱱ, ᱩᱡᱽᱵᱮᱠᱤᱥᱛᱟᱱ ᱟᱨ ᱛᱟᱡᱤᱠᱤᱥᱛᱟᱱ, ᱥᱟᱢᱟᱝ ᱥᱮᱡ ᱫᱚ ᱪᱤᱱ ᱟᱨ ᱯᱟᱠᱤᱥᱛᱟᱱ ᱨᱮᱱᱟᱜ ᱡᱚᱢᱢᱩ ᱟᱨ ᱠᱟᱹᱥᱢᱤᱨ, ᱮᱛᱚᱢ ᱥᱮᱡ ᱯᱟᱠᱤᱥᱛᱟᱱ ᱟᱨ ᱯᱟᱪᱮ ᱥᱮᱡ ᱤᱨᱟᱱ ᱢᱮᱱᱟᱜᱼᱟ ᱾ ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱚᱛ ᱦᱟᱥᱟ ᱫᱚ ᱦᱩᱭᱩᱜ ᱠᱟᱱᱟ ᱖᱕᱒,᱐᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱕᱒,᱐᱐᱐ ᱜᱟᱺᱴ ᱢᱤᱞ) ᱾ ᱱᱚᱣᱟ ᱫᱤᱥᱚᱢ ᱨᱮᱱᱟᱜ ᱡᱟᱹᱥᱛᱤ ᱵᱷᱟᱜᱽ ᱜᱮ ᱵᱩᱨᱩ ᱠᱟᱱᱟ ᱾ ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱟᱨᱫᱷᱮᱠ ᱚᱛ ᱦᱟᱥᱟᱜᱮ ᱫᱚᱨᱮᱭᱟ ᱠᱷᱚᱱ ᱒᱐᱐᱐ ᱢᱤᱴᱟᱨ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱫᱤᱥᱚᱢ ᱯᱟᱹᱨᱥᱤ ᱫᱚ ᱦᱩᱭᱩᱜ ᱠᱟᱱᱟ ᱯᱳᱥᱛᱩ ᱟᱨ ᱫᱟᱨᱤ ᱾ ᱱᱚᱣᱟ ᱵᱟᱨᱮᱭᱟ ᱵᱟᱫᱽ ᱠᱟᱛᱮ ᱦᱚᱸ ᱟᱭᱢᱟ ᱯᱟᱹᱨᱥᱤ ᱨᱮᱱ ᱦᱚᱲ ᱱᱚᱸᱰᱮ ᱢᱮᱱᱟᱜ ᱠᱚᱣᱟ ᱾ ᱒᱐᱐᱔ ᱥᱮᱨᱢᱟ ᱠᱷᱚᱱ ᱟᱯᱷᱜᱟᱱᱤᱥᱛᱟᱱ ᱨᱮᱱᱟᱜ ᱡᱚᱛᱚ ᱯᱟᱹᱨᱥᱤ ᱟᱨ ᱟᱭᱢᱟ ᱞᱮᱠᱟᱱ ᱡᱟᱹᱛᱤ ᱠᱚᱣᱟᱜ ᱯᱟᱹᱨᱥᱤ ᱟᱨ ᱟᱹᱨᱤᱪᱟᱹᱞᱤ ᱵᱟᱱᱪᱟᱣ ᱫᱚᱦᱚ ᱞᱟᱹᱜᱤᱛ ᱟᱹᱭᱤᱱ ᱠᱟᱹᱱᱩᱱ ᱛᱮᱭᱟᱨ ᱟᱠᱟᱱᱟ ᱾ ᱯᱳᱥᱛᱩᱱ ᱫᱚ ᱤᱱᱫᱳ-ᱤᱨᱟᱱᱤᱭᱳ ᱯᱟᱹᱨᱥᱤ ᱠᱟᱱᱟ ᱾
ᱟᱹᱨᱤᱪᱟᱹᱞᱤ ᱟᱨ ᱫᱷᱚᱨᱚᱢ
ᱟᱯᱷᱜᱟᱱᱤᱥᱛᱟᱱ ᱨᱮ ᱟᱭᱢᱟ ᱞᱮᱠᱟᱱ ᱡᱟᱹᱛᱤ ᱛᱟᱦᱮᱸ ᱨᱮᱦᱚᱸ ᱫᱷᱚᱨᱚᱢ ᱜᱮ ᱩᱝᱠᱩ ᱠᱳᱣᱟᱜ ᱥᱟᱹᱜᱟᱹᱭᱮ ᱛᱚᱞ ᱫᱚᱦᱚ ᱟᱠᱟᱫᱟ ᱾ ᱙᱙ ᱵᱷᱟᱜᱽ ᱜᱮ ᱤᱥᱞᱟᱢ ᱫᱷᱚᱨᱚᱢ ᱨᱮᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱟᱫᱚ ᱢᱤᱫ ᱵᱟᱨᱮᱭᱟ ᱦᱤᱱᱫᱩ, ᱥᱤᱠᱷ, ᱯᱟᱨᱥᱤᱠ ᱟᱨ ᱤᱦᱩᱫᱤ ᱫᱷᱚᱨᱚᱢ ᱨᱮᱱ ᱦᱚᱲ ᱠᱚ ᱦᱚᱸ ᱢᱮᱱᱟᱜ ᱠᱚ ᱜᱮᱭᱟ ᱾
ᱵᱟᱨᱦᱮ ᱡᱚᱱᱚᱲ
<span title="ctx_ver=Z39.88-2004&rft_val_fmt=info%3Aofi%2Ffmt%3Akev%3Amtx%3Ajournal&rft.genre=unknown&rft.jtitle=The+World+Factbook&rft.atitle=Afghanistan&rft_id=https%3A%2F%2Fwww.cia.gov%2Flibrary%2Fpublications%2Fthe-world-factbook%2Fgeos%2Faf.html&rfr_id=info%3Asid%2Fen.wikipedia.org%3AAfghanistan" class="Z3988">
ᱥᱟ.ᱠᱷᱭᱟ.ᱛ
ᱛᱷᱚᱠ:ᱫᱤᱥᱚᱢ
ᱨᱩᱯᱪᱟᱸᱫᱽ ᱦᱟᱸᱥᱫᱟᱜ
ᱨᱩᱯᱪᱟᱸᱫᱽ ᱦᱟᱸᱥᱫᱟᱜ (ᱤᱝᱞᱤᱥ:Rupchand Hansdah) ᱫᱚ ᱢᱤᱫ ᱜᱟᱹᱠᱷᱳᱲ ᱟᱨ ᱧᱩᱛᱩᱢᱟᱱ ᱥᱟᱱᱛᱟᱲᱤ ᱯᱟᱹᱨᱥᱤ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱮᱴᱟᱜ ᱯᱟᱹᱨᱥᱤ ᱯᱚᱛᱚᱵ ᱠᱚ ᱟᱹᱰᱤᱜᱟᱱ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮᱭ ᱛᱚᱨᱡᱚᱢᱟ ᱟᱠᱟᱫ-ᱟ ᱾ ᱟᱡᱟᱜ ᱢᱤᱫ ᱥᱚᱨᱮᱥ ᱛᱚᱨᱡᱚᱢᱟ ᱯᱩᱛᱷᱤ "ᱥᱮᱱ ᱫᱟᱲᱮᱭᱟᱜ ᱟᱹᱧ, ᱢᱮᱱᱠᱷᱟᱱ ᱪᱮᱫᱟᱜ?" ᱱᱚᱣᱟ ᱯᱩᱛᱷᱤ ᱞᱟᱹᱜᱤᱫ ᱥᱟᱦᱤᱛᱭᱚ ᱮᱠᱟᱰᱮᱢᱤ, ᱱᱟᱣᱟ ᱫᱤᱞᱞᱤ ᱯᱟᱦᱴᱟ ᱠᱷᱚᱱ ᱛᱚᱨᱡᱚᱢᱟ ᱥᱤᱨᱯᱷᱟᱹ ᱒᱐᱑᱘ ᱛᱮᱭ ᱢᱟᱹᱱ ᱥᱟᱨᱦᱟᱣ ᱟᱠᱟᱱᱟ ᱾
ᱡᱟᱱᱟᱢ
ᱨᱩᱯᱪᱟᱸᱫᱽ ᱦᱟᱸᱥᱫᱟᱜ ᱫᱚ ᱒᱒ᱹ᱒ᱹ᱑᱙᱖᱒ ᱥᱟᱞᱮᱨᱮᱭ ᱡᱟᱱᱟᱢ ᱟᱠᱟᱱᱟ ᱾ ᱡᱟᱱᱟᱢ ᱟᱹᱛᱩ ᱫᱚ ᱠᱟᱭᱨᱟ, ᱯᱩᱨᱩᱞᱤᱭᱟᱹ ᱦᱚᱱᱚᱛ, ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮ ᱾
ᱥᱟᱶᱦᱮᱫ ᱥᱟᱸᱜᱷᱟᱨ
ᱨᱩᱯᱪᱟᱸᱫᱽ ᱦᱟᱸᱥᱫᱟᱜ ᱫᱚ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱨᱤᱱᱤᱡ ᱢᱤᱫ ᱵᱩᱱᱤᱭᱟᱹᱫᱽ ᱥᱚᱦᱮᱛ ᱠᱟᱱᱟᱭ ᱾ ᱟᱡ ᱫᱚ ᱛᱚᱨᱡᱚᱢᱟ ᱠᱟᱹᱢᱤᱨᱮ ᱟᱹᱰᱤᱜᱮᱭ ᱯᱟᱹᱨᱩᱠᱷᱤᱭᱟᱹᱦᱟ ᱾ ᱟᱭᱢᱟ ᱮᱴᱟᱜ ᱯᱟᱹᱨᱥᱤ ᱯᱩᱛᱷᱤ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱛᱚᱨᱡᱚᱢᱟ ᱠᱟᱛᱮᱭ ᱪᱷᱟᱯᱟ ᱯᱟᱨᱥᱟᱞ ᱟᱠᱟᱫ-ᱟ ᱾ ᱱᱤᱛ ᱫᱷᱟᱹᱵᱤᱡ ᱛᱮ "ᱵᱷᱟᱜᱽᱵᱚᱛ ᱜᱤᱛᱟ" ᱨᱮᱭᱟᱜ ᱡᱚᱛᱚ ᱦᱟᱹᱴᱤᱧ ᱛᱚᱨᱡᱚᱢᱟ ᱠᱟᱛᱮᱭ ᱥᱟᱯᱲᱟᱣ ᱟᱠᱟᱫ-ᱟ ᱾ ᱵᱷᱤᱥᱢᱚ ᱥᱟᱦᱟᱱᱤᱭᱟᱜ "ᱥᱚᱨᱮᱥ ᱦᱤᱱᱫᱤ ᱠᱟᱹᱦᱱᱤ ᱛᱩᱢᱟᱹᱞ" ᱦᱚᱸ ᱥᱟᱱᱛᱟᱲᱤ ᱛᱮ ᱛᱚᱨᱡᱚᱢᱟᱭ ᱥᱟᱯᱲᱟᱣ ᱟᱠᱟᱫ-ᱟ ᱾ ᱚᱱᱟ ᱥᱟᱶᱛᱮ ᱟᱨ ᱦᱚᱸ ᱢᱮᱱᱟᱜ-ᱟ ᱵᱟᱝᱞᱟ ᱨᱮᱭᱟᱜ "ᱢᱤᱫ ᱡᱚᱲ ᱠᱚᱞᱚᱢ" ᱾ ᱦᱟᱹᱞᱤ ᱜᱮ ᱢᱤᱫ ᱵᱟᱝᱞᱟ ᱚᱱᱚᱬᱦᱮ ᱯᱩᱛᱷᱤᱭ ᱛᱚᱨᱡᱚᱢᱟ ᱟᱠᱟᱫ-ᱟ, ᱡᱟᱦᱟᱸ ᱨᱮᱭᱟᱜ ᱧᱩᱛᱩᱢ ᱫᱚ, "ᱥᱮᱱ ᱫᱟᱲᱮᱭᱟᱜ ᱟᱹᱧ, ᱢᱮᱱᱠᱷᱟᱱ ᱪᱮᱫᱟᱜ?"᱾ ᱟᱡ ᱫᱚ ᱚᱱᱚᱬᱦᱮ ᱥᱟᱶ ᱥᱟᱶᱛᱮ ᱚᱱᱚᱞ ᱟᱨ ᱠᱟᱹᱦᱱᱤ ᱠᱚᱦᱚᱸᱭ ᱚᱞᱟ ᱾ ᱟᱭᱢᱟ ᱯᱟᱛᱷᱟᱢ ᱠᱚᱨᱮ ᱟᱡᱟᱜ ᱚᱞ ᱠᱚ ᱡᱟᱣ ᱜᱮ ᱪᱷᱟᱯᱟ ᱦᱮᱡ ᱟᱠᱟᱱᱟ ᱾ ᱥᱟᱱᱛᱟᱲᱤ ᱨᱚᱱᱚᱲ ᱟᱨ ᱵᱟᱝᱞᱟ-ᱥᱟᱱᱛᱟᱲᱤ ᱟᱹᱲᱟᱹ ᱢᱟᱞᱟ ᱟᱨᱵᱟᱝ Dictionary ᱵᱮᱱᱟᱣᱤᱡ ᱦᱚᱸ ᱢᱤᱫ ᱦᱚᱲ ᱠᱟᱱᱟᱭ ᱾ ᱟᱭᱢᱟ ᱠᱟᱹᱴᱤᱡ ᱢᱟᱨᱟᱝ ᱵᱤᱨᱫᱟᱹᱜᱟᱲ ᱨᱮᱭᱟᱜ Syllabus ᱠᱚᱨᱮ ᱦᱚᱸ ᱟᱡᱟᱜ ᱚᱞ ᱯᱟᱲᱦᱟᱣ ᱪᱟᱞᱟᱜ ᱠᱟᱱᱟ ᱾ ᱟᱭᱢᱟ ᱯᱩᱛᱷᱤ ᱟᱨ ᱯᱟᱛᱷᱟᱢ ᱠᱚ ᱥᱟᱯᱲᱟᱣ ᱠᱟᱛᱮᱭ ᱚᱰᱚᱠ ᱟᱠᱟᱫ-ᱟ ᱾ ᱥᱚᱝᱜᱚᱴᱷᱚᱠ ᱞᱮᱠᱟ ᱛᱮᱦᱚᱸ ᱟᱡ ᱫᱚ ᱟᱹᱰᱤᱜᱮᱭ ᱞᱟᱥᱮᱨᱟ ᱾ ᱵᱷᱟᱨᱚᱛ ᱡᱟᱠᱟᱛ ᱥᱟᱱᱛᱟᱲᱤ ᱚᱱᱚᱞᱤᱭᱟᱹ ᱜᱟᱶᱛᱟ ᱟᱨᱵᱟᱝ All India Santali Writer's Association ᱨᱮᱦᱚᱸ ᱒᱕ ᱥᱮᱨᱢᱟ ᱞᱮᱠᱟ ᱞᱮᱛᱟᱲ ᱯᱟᱨᱥᱮᱛ ᱞᱮᱠᱟᱛᱮ ᱛᱟᱦᱮᱸ ᱠᱟᱛᱮ ᱟᱹᱰᱤ ᱜᱚᱱᱚᱝ ᱟᱱ ᱠᱟᱹᱢᱤ ᱠᱚᱭ ᱠᱟᱹᱢᱤ ᱟᱹᱜᱩ ᱟᱠᱟᱫ-ᱟ ᱾
ᱢᱟᱹᱱ ᱥᱟᱨᱦᱟᱣ
᱒᱐᱑᱘ ᱥᱟᱞᱮᱨᱮ ᱟᱡᱟᱜ ᱛᱚᱨᱡᱚᱢᱟ ᱯᱩᱛᱷᱤ "ᱥᱮᱱ ᱫᱟᱲᱮᱭᱟᱜ ᱟᱹᱧ, ᱢᱮᱱᱠᱷᱟᱱ ᱪᱮᱫᱟᱜ" ᱞᱟᱹᱜᱤᱫ ᱥᱟᱦᱤᱛᱭᱚ ᱮᱠᱟᱰᱮᱢᱤ, ᱱᱟᱶᱟ ᱫᱤᱞᱞᱤ ᱯᱟᱦᱴᱟ ᱠᱷᱚᱱ "ᱛᱚᱨᱡᱚᱢᱟ ᱥᱤᱨᱯᱷᱟᱹ" ᱛᱮᱭ ᱢᱟᱹᱱ ᱥᱟᱨᱦᱟᱣ ᱟᱠᱟᱱᱟ ᱾
ᱵᱟᱡᱟᱨ (ᱠᱟᱹᱣᱰᱤ ᱥᱟᱬᱮᱥ)
ᱠᱟᱹᱣᱰᱤ ᱥᱟᱬᱮᱥ ᱨᱮ ᱵᱟᱡᱟᱨ ᱫᱚ ᱱᱚᱝ ᱠᱟᱱ ᱪᱷᱟᱢᱰᱟ ᱠᱱᱟᱟ ᱡᱟᱦᱟᱸᱨᱮ ᱵᱟᱨ ᱯᱟᱦᱟ ᱴᱟ ᱥᱟᱢᱟᱱ ᱟᱨ ᱥᱮᱵᱟ ᱡᱟᱦᱟᱱᱟᱜ ᱵᱤᱫᱟᱹᱞ ᱛᱮᱠᱚ ᱮᱯᱮᱢ-ᱟ ᱾ ᱵᱟᱹᱲᱛᱤ ᱟᱠᱟᱱ ᱵᱟᱡᱟᱨ ᱨᱮ ᱠᱤᱨᱤᱧᱠᱚᱜ ᱟᱹᱠᱷᱨᱤᱧᱡ ᱴᱷᱮᱫ ᱠᱷᱚᱱ ᱴᱟᱠᱟ ᱵᱤᱫᱟᱹᱞ ᱥᱟᱢᱟᱱ ᱟᱨ ᱥᱮᱵᱟ ᱠᱚ ᱮᱯᱮᱢ -ᱟ ᱾ ᱱᱚᱣᱟ ᱵᱚᱱ ᱢᱮᱱ ᱫᱟᱮᱭᱟᱜ-ᱟ ᱵᱟᱡᱟᱨ ᱫᱚ ᱢᱤᱫ ᱦᱚᱨᱟ ᱠᱟᱱᱟ ᱡᱟᱦᱟᱸᱨᱮ ᱥᱟᱢᱟᱱ ᱟᱨ ᱥᱮᱵᱟ ᱨᱮᱱᱟᱜ ᱫᱚᱨ ᱰᱟᱢ ᱴᱷᱟᱹᱣᱠᱟᱹᱜ-ᱟ ᱾ ᱵᱟᱡᱟᱨ ᱥᱟᱶᱴᱟ ᱨᱮ ᱵᱮᱯᱟᱨ ᱟᱨ ᱥᱚᱢᱵᱷᱚᱲ ᱨᱮᱱᱟᱜ ᱦᱟᱹᱴᱤᱧ ᱦᱟᱹᱯᱟᱹᱴᱤᱧ ᱨᱮᱱᱟᱜ ᱢᱤᱫ ᱵᱮᱵᱮᱚᱥᱛᱟᱭ ᱵᱮᱱᱟᱣ-ᱫᱟ ᱾ ᱵᱟᱡᱟᱨ ᱫᱚ ᱡᱟᱦᱟᱱᱟᱜ ᱜᱮ ᱡᱟᱦᱟᱸ ᱵᱮᱯᱟᱨ ᱜᱟᱱᱚᱜ-ᱟ ᱚᱱᱟ ᱨᱮᱱᱟᱜ ᱫᱚᱨ ᱮ ᱵᱮᱱᱟᱣ-ᱟ ᱟᱨ ᱚᱱᱟ ᱨᱮᱱᱟᱜ ᱢᱟᱱ ᱮ ᱛᱩᱱᱩᱢ-ᱟ ᱾ ᱵᱟᱡᱟᱨ ᱱᱟᱥᱮ ᱡᱟᱹᱥᱛᱤ ᱟᱡ ᱟᱡᱛᱮ ᱵᱮᱨᱮᱫᱚᱜ-ᱟ ᱟᱨ ᱵᱟᱝ ᱠᱷᱟᱱ  ᱥᱟᱢᱟᱱ ᱟᱨ ᱥᱮᱵᱟ ᱦᱟᱜ ᱮᱯᱮᱢ ᱟᱹᱭᱫᱟᱹᱨᱨ ᱞᱟᱹᱜᱤᱫ ᱵᱟᱰᱟᱭᱟᱛᱮᱫ ᱢᱟᱹᱱᱢᱤᱭᱟᱜ ᱡᱚᱯᱚᱲᱟᱣ ᱛᱩᱞᱩᱡ ᱵᱟᱡᱟᱨ ᱵᱮᱨᱮᱫᱚᱜ ᱜᱮᱭᱟ ᱾ ᱵᱟᱡᱟᱨ ᱠᱟᱹᱣᱰᱤᱡᱮᱜᱮᱛ ᱮ ᱜᱚᱦᱚᱲ ᱛᱟᱨᱟᱭᱟ ᱟᱨ ᱨᱟᱲᱟ ᱦᱮᱯᱨᱟᱣ ᱫᱚᱨ ᱰᱟᱢ, ᱟᱹᱠᱷᱤᱨᱧᱚᱜ ᱥᱟᱢᱟᱱ ᱨᱮᱱᱟᱜ ᱯᱷᱮᱰᱟᱛ (ᱥᱩᱨᱴᱦᱟᱶ ᱟᱨᱡᱟᱣᱟᱜ ᱟᱨ ᱜᱟᱫᱟ ᱧᱩᱢᱛᱟᱹᱞᱠᱟᱹ) ᱠᱚ ᱤᱫᱤᱭᱟᱛᱮᱫ ᱟᱹᱨᱤ, ᱨᱟᱭ ᱨᱤᱛ ᱛᱮ ᱵᱟᱡᱟᱨ ᱛᱤᱸᱜᱩᱱ-ᱟ ᱾ ᱟᱨᱡᱟᱣᱟ-ᱜ ( ᱥᱟᱢᱟᱱ, ᱥᱮᱵᱟ) ᱟᱨ ᱢᱮᱥᱟᱣ-ᱟ(ᱠᱷᱟᱴᱟᱣ ᱟᱨ ᱯᱩᱸᱡᱤ), ᱟᱨᱡᱟᱣ ᱵᱷᱮᱜᱮᱛᱮᱫ , ᱡᱟᱦᱟᱸ ᱴᱦᱟᱶ ᱨᱮ ᱮᱯᱮᱢ ᱪᱟᱹᱞᱩ ᱟᱠᱟᱱᱟ, ᱠᱤᱨᱤᱧᱠᱩᱜ ᱠᱚ ᱡᱩᱥ ᱟᱠᱟᱱᱟ, ᱜᱟᱹᱲᱤᱡ, ᱟᱹᱠᱡᱨᱤᱧ ᱦᱚᱨᱟ, ᱥᱚᱨᱟᱠᱟᱨ ᱟᱹᱱᱟᱹᱨᱤ, ᱠᱷᱟᱡᱽᱱᱟ, ᱥᱚᱵᱥᱤᱰᱤ, ᱠᱚᱢᱟᱜ ᱠᱩᱲᱟᱹᱭ, ᱥᱚᱨᱥᱟᱢ ᱥᱟᱹᱲᱤᱢ, ᱮᱯᱮᱢ ᱨᱮᱱᱟᱜ ᱟᱹᱭᱤᱱ, ᱞᱮᱜᱮᱢ, ᱚᱱᱢᱟᱱ ᱨᱮᱱᱟᱜ ᱡᱩᱨ,ᱟᱠᱟᱨ, ᱢᱤᱫᱩᱭᱦᱟᱹᱨ, ᱚᱥᱚᱢᱟᱱ ᱮᱯᱮᱢ, ᱥᱩᱯᱩᱨ ᱫᱚᱨ ᱫᱟᱢ, ᱵᱚᱫᱚᱞᱚᱜ, ᱚᱛᱚᱱᱚᱜᱟᱱ ᱟᱹᱛᱤᱧ ᱞᱮᱠᱟᱛᱮ ᱵᱟᱡᱟᱨ ᱟᱹᱰᱤ ᱞᱮᱠᱟᱱᱟ ᱾ ᱵᱦᱟᱡᱟᱨ ᱨᱮᱱᱟᱜ ᱚᱛᱱᱚᱜᱟᱱ ᱥᱤᱢᱟᱹ ᱦᱚᱸ ᱟᱹᱰᱤᱜᱮ ᱵᱚᱫᱚᱞ ᱫᱟᱲᱮᱭᱟᱜ-ᱟ ᱫᱟᱹᱭᱠᱟᱹᱞᱮᱠᱟᱛᱮ ᱡᱚᱢ ᱨᱮᱱᱟᱜ ᱵᱟᱡᱟᱨ ᱫᱚ ᱢᱤᱫᱴᱟᱝ ᱯᱟᱠᱟᱨᱮ ᱧᱟᱢᱚᱜ-ᱟ, ᱥᱩᱯᱩᱨ ᱱᱟᱜᱟᱨ ᱨᱮ ᱚᱛᱦᱟᱥᱟ ᱵᱮᱯᱟᱨ ᱨᱮᱱᱟᱜ ᱵᱟᱡᱟᱨ ᱧᱟᱢᱚᱜ-ᱟ, ᱠᱷᱟᱹᱣᱴᱤᱭᱟᱹ ᱵᱟᱡᱟᱨ ᱫᱤᱥᱚᱢ ᱡᱟᱠᱟᱛ ᱨᱮ ᱧᱟᱢᱚᱜ-ᱟ, ᱡᱮᱡᱟᱹᱴᱤᱭᱟᱹᱹᱨᱤ ᱵᱮᱯᱟᱨ ᱨᱮᱱᱟᱜ ᱵᱟᱡᱟᱨ ᱢᱤᱫ ᱱᱤᱭᱚᱢᱟᱱ ᱫᱤᱥᱚᱢ ᱠᱚ ᱛᱟᱞᱟᱨᱮ ᱧᱟᱢᱚᱜ-ᱟ ᱾ ᱢᱩᱲᱰᱟᱦᱟᱨ ᱨᱮᱱᱟᱜ ᱱᱟᱜᱟᱨ ᱥᱟᱬᱮᱥ ᱞᱮᱠᱟᱛᱮ, ᱵᱟᱡᱟᱨ ᱫᱚ ᱱᱚᱱᱠᱟᱱ ᱜᱚᱲᱦᱚᱱ ᱠᱟᱱᱟ ᱡᱟᱦᱟᱸᱫᱚ ᱠᱤᱨᱤᱧ ᱟᱹᱠᱷᱨᱤᱧ ᱠᱩᱜ ᱥᱟᱢᱟᱱ, ᱥᱮᱵᱟ ᱟᱨ ᱵᱟᱝ ᱵᱮᱣᱨᱟ ᱮᱯᱮᱢ ᱞᱟᱹᱜᱤᱫ ᱫᱟᱣ ᱮ ᱮᱢᱟ ᱟᱠᱚᱣᱟ ᱾ ᱴᱟᱠᱟ ᱟᱨ ᱵᱟᱝ ᱵᱤᱱ ᱴᱟᱠᱟᱛᱮ ᱥᱟᱢᱟᱱ ᱟᱨ ᱥᱮᱵᱟ ᱨᱮᱱᱟᱜ ᱮᱯᱮᱢ ᱫᱚ ᱠᱟᱨᱵᱟᱨ (transaction) ᱵᱚᱱ ᱢᱮᱛᱟᱜ ᱠᱟᱱᱟ ᱾ ᱥᱟᱢᱟᱱ ᱨᱮᱱᱟᱜ ᱠᱤᱨᱤᱧ ᱟᱹᱠᱷᱨᱤᱧᱠᱩᱜ ᱜᱮ ᱵᱟᱡᱟᱨ ᱨᱤᱱ ᱥᱮᱞᱮᱫᱤᱭᱟᱹ ᱠᱟᱱᱟᱠᱚ, ᱩᱱᱠᱩᱣᱟᱜ ᱚᱨᱥᱚᱝ ᱛᱮ ᱵᱟᱡᱟᱨ ᱨᱮᱱᱟᱜ ᱫᱚᱨ ᱫᱟᱢ ᱪᱟᱞᱟᱜ-ᱟ, ᱱᱚᱣᱟᱜ ᱜᱮ ᱠᱟᱹᱣᱰᱤ ᱥᱟᱢᱮᱥ ᱯᱟᱲᱦᱟᱣ ᱨᱮᱱᱟᱜ ᱥᱮᱢᱟ ᱥᱟᱛᱟᱢ ᱠᱟᱱᱟ ᱾ ᱱᱚᱣᱟ ᱯᱟᱲᱟᱦᱟᱣ ᱟᱨ ᱦᱚᱸ ᱡᱚᱜᱟᱣ ᱟᱨ ᱠᱷᱚᱡ ᱨᱮᱱᱟᱜ ᱱᱟᱣᱟ ᱛᱚᱦᱚᱨ ᱠᱚᱭ ᱩᱰᱩᱠ ᱟᱠᱟᱫᱟ ᱾ ᱛᱮᱦᱮᱧ ᱜᱟᱞᱚᱪ ᱨᱮᱱᱟᱜ ᱥᱮᱬᱟ ᱥᱟᱴᱟᱢ ᱫᱚ ᱦᱩᱭᱩᱜ ᱠᱟᱱᱟ ᱯᱷᱩᱨᱜᱟᱹᱞ ᱵᱟᱡᱟᱨ ᱫᱚ ᱚᱠᱟ ᱵᱚᱱ ᱢᱮᱛᱟ ᱦᱟᱜ-ᱟ , ᱡᱟᱦᱟᱸ ᱫᱚ ᱥᱚᱨᱠᱟᱨ-ᱟ ᱦᱟᱴ ᱯᱟᱛ ᱠᱷᱚᱱ ᱨᱟᱲᱟ ᱜᱮ ᱛᱟᱦᱮᱸ ᱱᱟᱭ ᱾
ᱵᱚᱱᱠᱟᱴᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱵᱚᱱᱠᱟᱴᱤ (Bankati) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱕᱙ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱑᱒᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱕᱗᱘ ᱜᱚᱴᱟᱝ ᱠᱚᱲᱟ ᱟᱨ ᱕᱔᱙ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱑᱒᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱕᱑ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓ᱹ᱔᱐% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱕᱗᱘ ᱜᱚᱴᱟᱝ ᱠᱚᱲᱟ ᱟᱨ ᱕᱔᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱕᱐, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱑᱓, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱒ᱹ᱗᱐ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱖ᱹ᱗᱔ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱗ᱹ᱗᱘ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱵᱚᱱᱠᱟᱹᱴᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱫᱟᱢᱩᱲᱤᱜᱚᱰᱟ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱓ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱗ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱢᱟᱡᱮᱱᱫᱽᱨᱚ ᱱᱟᱨᱡᱟᱨᱤ
ᱢᱟᱡᱮᱱᱫᱽᱨᱚ ᱱᱟᱨᱡᱟᱨᱤ ᱫᱚ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱨᱮᱱ ᱢᱤᱫ ᱥᱚᱦᱮᱫ ᱠᱟᱱᱟᱭ᱾ ᱩᱱᱤ ᱫᱚ ᱵᱚᱰᱚᱞᱮᱱᱰ ᱞᱤᱯᱚᱞᱥ ᱯᱨᱚᱱᱴ ᱧᱩᱛᱩᱢᱟᱱ ᱨᱟᱡᱟᱨᱤ ᱫᱚᱞ ᱨᱮᱭᱟᱜ ᱴᱤᱠᱤᱴ ᱛᱮ ᱵᱟᱪᱷᱱᱟᱣ ᱨᱮ ᱛᱤᱝᱜᱩ ᱞᱮᱱᱟ, ᱒᱘ ᱮᱞ ᱜᱚᱥᱟ'ᱭ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ᱾ ᱩᱱᱤ ᱫᱚ ᱒᱐᱐᱖ ᱠᱷᱚᱱ ᱜᱚᱥᱟᱭ ᱜᱟᱶ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱞᱮᱛᱟᱲ ᱜᱮ ᱡᱤᱛᱠᱟ.ᱨ ᱦᱮᱡ ᱟᱠᱟᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ
ᱵᱤᱨᱫᱟᱝ
ᱵᱤᱨᱫᱟᱝ ᱫᱚ ᱢᱤᱫ ᱴᱟᱝ ᱠᱟ.ᱴᱤᱡ ᱟ.ᱛᱩ ᱟᱠᱟᱱᱟ᱾ ᱱᱚᱣᱟ ᱫᱚ ᱞᱮᱜᱽᱥᱤᱯ ᱟᱨ ᱡᱚᱨᱮ ᱛᱷᱟᱝ ᱛᱟᱞᱟ ᱨᱮ ᱢᱮᱱᱟᱜ-ᱟ᱾ ᱱᱚᱣᱟ ᱫᱚ ᱯᱟᱪᱷᱮ ᱥᱤᱠᱠᱤᱢ ᱦᱚᱱᱚᱛ ᱨᱮᱭᱟᱜ ᱥᱚᱨᱮᱝ ᱴᱚᱴᱷᱟ ᱨᱮ ᱢᱮᱱᱟᱜ-ᱟ᱾ ᱱᱚᱣᱟ ᱟ.ᱛᱩ ᱫᱚ ᱫᱚᱨᱭᱟ ᱥᱟᱦᱴᱟ ᱠᱷᱚᱱ ᱕᱐ ᱢᱤᱴᱟᱨ ᱪᱮᱛᱟᱱ ᱨᱮ ᱢᱮᱱᱟᱜ-ᱟ᱾ ᱱᱚᱣᱟ ᱫᱚ ᱨᱚᱛᱮ ᱛᱷᱟᱝ ᱠᱷᱚᱱ  ᱑᱐ ᱠᱤᱞᱚ ᱢᱤᱴᱟᱨ ᱥᱟᱝᱜᱤᱧ ᱨᱮ ᱢᱮᱱᱟᱜ-ᱟ᱾ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱠᱠᱤᱢ ᱵᱤᱫᱷᱥᱱ ᱥᱚᱵᱷᱟ ᱨᱮ ᱵᱤᱨᱫᱟᱝ ᱟ.ᱛᱩ ᱫᱚ ᱨᱤᱱᱪᱮᱝᱯᱚᱝ (Rinchenpong) ᱴᱚᱴᱷᱟ ᱛᱟᱵᱮ ᱨᱮ ᱦᱮᱡ ᱞᱮᱱᱟ.
ᱧᱩᱛᱩᱢ ᱚᱢᱚᱱ
"ᱠᱟᱢᱞᱤᱝ ᱥᱩᱞᱰᱩᱝ" ᱵᱟᱱᱟᱨ ᱟ.ᱲᱟ. ᱜᱮ ᱵᱟᱨᱭᱟ ᱮᱴᱟᱜ ᱮᱴᱟᱜ ᱯᱟ.ᱨᱥᱤ ᱠᱷᱚᱱ ᱦᱮᱡ ᱟᱠᱟᱱᱟ᱾   ᱵᱷᱩᱴᱤᱭᱟ ᱯᱟ.ᱨᱥᱤ ᱛᱮ "ᱠᱟᱢ" ᱢᱮᱱᱮᱛ ᱨᱚᱦᱚᱲ ᱟᱨ "ᱥᱩᱞᱰᱩᱝ" ᱫᱚ ᱞᱮᱯᱪᱟ ᱯᱟ.ᱨᱥᱤ ᱠᱷᱚᱱ ᱦᱮᱡ ᱟᱠᱟᱱᱟ, ᱚᱠᱟ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ "ᱡᱟ.ᱢᱩᱱᱟ ᱫᱟᱨᱮ", ᱚᱠᱟ ᱨᱮ ᱫᱚ ᱟ.ᱰᱤ ᱵᱟ.ᱲᱛᱤ ᱧᱟᱢᱚᱜ᱾
ᱡᱟ.ᱛᱤ ᱠᱚ
ᱱᱚᱣᱟ ᱴᱚᱴᱷᱟ ᱨᱮ ᱱᱮᱯᱟᱞᱤ ᱨᱚᱨᱚᱲ ᱦᱚᱲ ᱟ.ᱰᱤ ᱥᱟᱝᱜᱮ ᱢᱮᱱᱟᱜ ᱠᱚᱣᱟ ᱡᱮᱞᱮᱠᱟ- ᱪᱷᱮᱛᱨᱤ, ᱨᱟᱭ, ᱢᱟᱝᱜᱟᱨ, ᱞᱤᱢᱵᱩ- ᱥᱩᱵᱵᱟ, ᱞᱮᱯᱪᱟ, ᱫᱟᱨᱡᱤ ᱟᱨ ᱥᱩᱱᱟᱨ ᱮᱢᱟᱱ ᱠᱚ, ᱱᱚᱣᱟ ᱞᱟᱛᱟᱨ ᱠᱟᱢᱞᱤᱝ ᱨᱮ ᱫᱚ ᱵᱟ.ᱲᱛᱤ ᱢᱮᱱᱟᱜ ᱠᱚᱣᱟ᱾
ᱠᱟ.ᱣᱰᱤ ᱟ.ᱨᱤ
ᱱᱚᱣᱟ ᱴᱚᱴᱷᱟ ᱨᱮ ᱰᱷᱮᱨ ᱦᱚᱲ ᱜᱮ ᱪᱟᱥ- ᱟᱵᱟᱫᱽ, ᱠᱟ.ᱴᱤᱡ ᱵᱮᱯᱟᱨ ᱵᱟ.ᱱᱤᱡ ᱠᱚ ᱛᱮ ᱟᱠᱚᱣᱟᱜ ᱫᱤᱱᱟ.ᱢ ᱫᱤᱱ ᱡᱤᱭᱚᱱ ᱠᱚ ᱠᱷᱟᱱᱰᱟᱣ ᱮᱫᱟ᱾ ᱵᱟ.ᱲᱛᱤ ᱠᱟᱭᱛᱮ ᱡᱩᱣᱟ.ᱱ ᱚᱞᱚᱜ ᱠᱚᱲᱟ ᱠᱩᱲᱤ ᱠᱚ ᱫᱚ ᱥᱚᱨᱠᱟᱨᱤ ᱟᱨ ᱵᱟᱝ ᱵᱮ-ᱥᱚᱨᱠᱟᱨᱤ ᱱᱚᱠᱨᱤ- ᱪᱟ.ᱠᱨᱤ ᱥᱮᱱᱫᱽᱨᱟᱭ ᱞᱟ.ᱜᱤᱫ ᱟ.ᱛᱩ ᱵᱟᱦᱮᱨ ᱨᱟᱡᱽ ᱜᱟᱲ ᱜᱮᱝᱴᱚᱠ ᱛᱮ ᱠᱚ ᱥᱮᱱᱚᱜ ᱠᱟᱱᱟ᱾ ᱟᱫᱚᱢ ᱠᱚᱲᱟ ᱠᱩᱲᱤ ᱠᱚ ᱫᱚ ᱢᱚᱡᱽ ᱛᱮ ᱯᱟᱲᱦᱟᱣ ᱠᱟᱛᱮ ᱮᱴᱟᱜ ᱯᱚᱱᱚᱛ ᱟᱨ ᱵᱟᱝ ᱫᱤᱥᱚᱢ ᱵᱟᱦᱮᱨ ᱦᱚᱠᱚ ᱥᱮᱱᱚᱜ ᱠᱟᱱᱟ᱾ ᱟ.ᱛᱩ ᱛᱟᱞᱟ ᱨᱮ ᱢᱤᱫ ᱴᱮᱱ ᱥᱚᱨᱠᱟᱨᱤ ᱤᱛᱩᱱ ᱟᱥᱲᱟ ᱦᱚ ᱢᱮᱱᱟᱜ-ᱟ᱾ ᱱᱚᱣᱟ ᱦᱚᱲ ᱠᱚ ᱫᱚ ᱡᱟᱣ ᱥᱮᱨᱢᱟ ᱜᱮ  ᱟ.ᱰᱤ ᱰᱷᱮᱨ ᱫᱟ.ᱞ, ᱡᱚᱲᱰᱨᱟ, ᱟᱫᱽᱦᱮ,  ᱥᱟᱥᱟᱝ ᱟᱨ ᱮᱢᱟᱱ ᱛᱮᱭᱟᱜ ᱩᱛᱩᱭ ᱡᱤᱱᱤᱥ ᱠᱚᱠᱚ ᱪᱟᱥᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱦᱩᱯᱟᱰ, ᱦᱟᱡᱟᱨᱵᱟᱜᱽ (ᱡᱷᱟᱨᱠᱷᱚᱸᱰ)
ᱦᱩᱯᱟᱰ (Hupad) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱖᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱓᱑᱐  ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱖᱘᱒ ᱜᱚᱴᱟᱝ ᱠᱚᱲᱟ ᱟᱨ ᱖᱒᱘ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱑᱓᱑᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱒᱓᱖ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱓.᱔ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱓ ᱜᱚᱴᱟᱝ ᱠᱚᱲᱟ ᱟᱨ ᱑᱒ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱖᱘᱒, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱖᱒᱘, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱗.᱙᱗ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱕.᱖᱒, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱕᱙.᱕᱗ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱦᱟᱨᱦᱟᱲ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱟᱹᱰᱤ ᱥᱟᱺᱜᱤᱧ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱟᱹᱰᱤ ᱥᱟᱺᱜᱤᱧ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱪᱚᱱᱫᱚᱱ ᱵᱨᱚᱦᱢᱚ
ᱪᱚᱱᱫᱚᱱ ᱵᱨᱚᱦᱢᱚ ᱫᱚ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱨᱮᱱ ᱢᱤᱫ ᱥᱚᱦᱮᱫ ᱠᱟᱱᱟᱭ᱾ ᱩᱱᱤ ᱫᱚ ᱵᱚᱰᱚᱞᱮᱱᱰ ᱞᱤᱯᱚᱞᱥ ᱯᱨᱚᱱᱴ ᱧᱩᱛᱩᱢᱟᱱ ᱨᱟᱡᱟᱨᱤ ᱫᱚᱞ ᱨᱮᱭᱟᱜ ᱴᱤᱠᱤᱴ ᱛᱮ ᱵᱟᱪᱷᱱᱟᱣ ᱨᱮ ᱛᱤᱝᱜᱩ ᱞᱮᱱᱟ, ᱓᱑ ᱮᱞ ᱥᱤᱫᱽᱞᱤ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ᱾ ᱩᱱᱤ ᱫᱚ ᱒᱐᱑᱖ ᱠᱷᱚᱱ ᱥᱤᱫᱽᱞᱤ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱞᱮᱛᱟᱲ ᱜᱮ ᱡᱤᱛᱠᱟ.ᱨ ᱦᱮᱡ ᱟᱠᱟᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ
ᱨᱟᱭᱢᱟ‌ ᱥᱮᱱ
ᱨᱟᱭᱢᱟ ᱥᱮᱱ (ᱱᱟᱝᱞᱟ ᱺ রাইমা সেন) ᱡᱟᱱᱟᱢ ᱧᱩᱛᱩᱢ ᱛᱟᱭ ᱨᱟᱭᱢᱟ ᱫᱨᱵᱽ ᱣᱚᱨᱢᱟ ᱟᱡᱟᱜ ᱡᱟᱱᱟᱢ ᱢᱟᱦᱟᱸ ᱛᱟᱭ ᱗ ᱱᱚᱣᱮᱢᱵᱚᱨ ᱑᱙᱗᱙ ᱠᱟᱱ ᱛᱟᱭᱟ, ᱱᱩᱭ ᱫᱚ ᱢᱤᱫ ᱥᱤᱧᱚᱛᱤᱭᱟ ᱯᱟᱯᱟᱴᱤᱭᱟᱹ‌ ᱠᱟᱱᱟᱭ ᱡᱟᱦᱟᱸᱭ ᱯᱩᱭᱞᱩ ᱫᱷᱟᱣ ᱛᱮ ᱵᱟᱝᱜᱟᱞᱤ ᱯᱷᱤᱢ ᱠᱚᱨᱮ ᱧᱮᱞ ᱵᱟᱲᱟᱜ ᱠᱟᱱ ᱛᱟᱦᱮᱱᱟᱭ ᱟᱥᱚᱞ ᱫᱚ ᱵᱟᱝᱞᱟ ᱯᱷᱤᱢ ᱨᱮ ᱵᱟᱹᱲᱛᱤ ᱯᱟᱴ‌ ᱟᱠᱟᱫ-ᱟᱭ᱾
ᱮᱛᱚᱦᱚᱵ ᱡᱤᱭᱚᱱ
ᱨᱤᱭᱟ ᱥᱮᱱ ᱫᱚ ᱢᱩᱱᱢᱩᱱ ᱨᱮᱱ ᱜᱤᱫᱟᱨ ᱟᱨ ᱥᱩᱪᱤᱛᱨᱟ ᱨᱮᱱ ᱱᱟᱛᱤ ᱠᱟᱱᱟᱭ᱾ ᱩᱱᱤ ᱨᱤᱱᱤᱡ ᱢᱤᱥ ᱮᱨᱟ ᱫᱚ ᱨᱤᱭᱟ ᱥᱮᱱ ᱠᱟᱱᱟᱭ ᱡᱟᱦᱟᱸᱭ ᱯᱟᱹᱦᱤᱞ ᱠᱷᱚᱱ ᱜᱮ ᱩᱱᱤ ᱫᱚ ᱵᱚᱞᱤᱣᱩᱪ ᱯᱷᱤᱞᱢ ᱨᱮ ᱟᱹᱰᱤ ᱵᱟᱹᱲᱛᱤᱭ ᱮ ᱯᱟᱴ ᱮᱫ-ᱟ᱾ ᱱᱩᱭ ᱟᱡ ᱵᱟᱵᱟ ᱵᱷᱟᱨᱚᱛ ᱫᱮᱵᱽ ᱣᱚᱨᱢᱟ ᱛᱨᱤᱯᱩᱨᱟ ᱨᱮᱱᱤᱡ ᱢᱤᱫ ᱥᱟᱦᱤ ᱜᱷᱟᱨᱚᱸᱡᱽ ᱠᱷᱚᱱ ᱮ ᱦᱩᱭᱩᱜ ᱠᱟᱱᱟ᱾
ᱩᱱᱤ ᱨᱤᱱᱤᱡ ᱫᱷᱚᱨᱚᱢ ᱵᱟᱹᱦᱩ ᱤᱞᱟ ᱫᱮᱣᱤ, ᱠᱩᱪ ᱵᱤᱦᱟᱨ ᱨᱤᱱᱤᱡ ᱨᱟᱡᱽᱠᱩᱢᱟᱨᱤᱭ ᱮ ᱛᱟᱦᱮᱸᱜ ᱠᱟᱱᱟ, ᱡᱟᱦᱟᱸᱭ ᱦᱩᱰᱤᱝ ᱢᱤᱥ ᱮᱨᱟ ᱛᱟᱭ ᱜᱟᱭᱛᱨᱤ ᱫᱮᱣᱤ ᱡᱚᱭᱯᱩᱨ ᱨᱮᱱ ᱢᱚᱦᱟᱨᱟᱱᱤ ᱮ ᱛᱟᱦᱮᱸᱜ ᱠᱟᱱᱟ᱾ ᱩᱱᱤ ᱨᱤᱱᱤᱡ ᱫᱷᱚᱨᱚᱢ ᱵᱟᱹᱦᱩ ᱤᱱᱫᱤᱨᱟ ᱵᱟᱲᱚᱫᱟ ᱨᱮᱱ ᱢᱚᱦᱟᱨᱟᱡᱟ ᱥᱚᱭᱟᱡᱤᱨᱟᱣ ᱜᱟᱭᱚᱠᱣᱟᱲ  ᱛᱮᱥᱟᱨᱤᱡ ᱥᱩᱢᱩᱝ ᱢᱤᱫ ᱠᱚᱩᱲᱤᱭ ᱛᱟᱦᱮᱸᱜ ᱠᱟᱱᱟ᱾ ᱨᱟᱭᱢᱟ ᱨᱮᱱ ᱟᱡ ᱱᱟᱱᱟ ᱟᱫᱤᱱᱟᱛᱷ ᱥᱮᱱ ᱠᱚᱞᱚᱠᱚᱛᱟ ᱨᱮᱱ ᱢᱤᱫ ᱢᱟᱨᱟᱝ ᱵᱮᱵᱟᱥᱟᱭ ᱦᱚᱲ ᱮ ᱛᱟᱦᱮᱸᱜ ᱠᱟᱱᱟ, ᱡᱟᱦᱟᱸ ᱫᱚ ᱩᱱᱤ ᱨᱮᱱ ᱠᱚᱲᱟ ᱦᱚᱯᱚᱱ ᱫᱤᱱᱟ ᱥᱮᱱ - ᱯᱟᱹᱦᱤᱞ ᱠᱮᱱᱫᱽᱨᱚ ᱠᱟᱱᱩᱱ ᱢᱚᱸᱛᱨᱤ ᱟᱥᱚᱠ ᱠᱩᱢᱟᱨ ᱥᱮᱱ ᱨᱮᱱ ᱢᱤᱫ ᱥᱟᱹᱜᱟᱹᱭᱟᱹᱱ ᱫᱤᱣᱟᱱ ᱥᱮ ᱛᱨᱤᱯᱤᱨᱟ ᱨᱮᱱ ᱢᱚᱦᱟᱨᱟᱡᱟ ᱨᱤᱱᱤᱡ ᱢᱚᱸᱛᱨᱤᱭ ᱮ ᱛᱟᱦᱮᱸᱜ ᱠᱟᱱᱟ᱾ ᱢᱤᱥ ᱮᱨᱟ ᱠᱚ ᱫᱚ ᱩᱱᱤ ᱨᱤᱱᱤᱡ ᱟᱭᱳ ᱠᱷᱚᱱ ᱢᱟᱲᱟᱝ ᱧᱤᱛᱩᱢ ᱛᱮ ᱚᱱ- ᱥᱠᱨᱤᱱ ᱥᱨᱮᱭ ᱧᱟᱢ ᱠᱮᱫ-ᱟᱭ, ᱦᱩᱭ ᱫᱟᱲᱮᱭᱟᱜ-ᱟ ᱩᱱᱤ ᱨᱤᱱᱤᱡ ᱟᱫᱷᱤᱠᱟᱨᱤᱠ ᱠᱟᱜᱽᱡᱟᱛ ᱮᱢ ᱧᱩᱛᱤᱢ ᱫᱚ ᱫᱮᱵᱽ ᱣᱚᱨᱢᱟ ᱠᱟᱱᱟᱭ᱾
ᱠᱟᱹᱢᱤ ᱦᱚᱨᱟ
ᱨᱟᱭᱢᱟ ᱥᱮᱱ ᱫᱚ ᱯᱷᱤᱞᱢ ᱜᱚᱰᱢᱚᱫᱚᱨ ᱨᱮ ᱟᱡᱟᱜ ᱮᱛᱚᱦᱚᱵ ᱯᱟᱴ ᱞᱮᱫ-ᱟᱭ, ᱡᱟᱦᱟᱸᱭ ᱥᱚᱫᱚᱨᱟᱱ ᱠᱚ ᱯᱟᱥᱴᱟ ᱥᱮᱫ ᱠᱷᱚᱱ ᱧᱮᱞ ᱦᱚᱲ ᱠᱚ ᱥᱟᱨᱦᱟᱣ ᱟᱫᱮ ᱛᱟᱦᱮᱱ, ᱢᱮᱱᱠᱷᱟᱱ ᱥᱚᱵᱟᱱᱟ ᱟᱡᱽᱢᱤ ᱦᱚᱛᱮᱛᱮ ᱠᱟᱹᱢᱤ ᱟᱠᱟᱫ ᱟᱭ ᱢᱟᱲᱟᱝ ᱯᱟᱯᱟᱴᱤᱭᱟᱹ‌ ᱞᱮᱠᱟ ᱯᱟᱴ ᱨᱮ ᱩᱱᱤᱭᱟᱜ ᱦᱩᱰᱤᱝ ᱠᱟᱹᱢᱤ‌ ᱠᱚ ᱵᱟᱝ ᱜᱮ ᱠᱚ ᱥᱟᱦᱟᱣ ᱞᱮᱫ-ᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱯᱷᱤᱞᱢ ᱫᱚᱢᱚᱱ ᱨᱮ ᱨᱚᱣᱤᱱᱟ ᱴᱚᱸᱰᱚᱱ ᱨᱮᱱ ᱜᱤᱫᱟᱹᱨ ᱢᱮᱱᱛᱮ ᱯᱟᱴ ᱠᱟᱹᱢᱤ ᱠᱮᱫ-ᱟᱭ, ᱡᱟᱦᱟᱸᱭ ᱫᱚ ᱩᱱᱤᱭᱟᱜ ᱦᱤᱰᱤᱝ ᱯᱟᱴ ᱠᱟᱹᱢᱤ ᱨᱮ ᱟᱹᱰᱤ ᱠᱚ ᱥᱟᱨᱦᱟᱣ ᱞᱮᱫᱮᱭᱟ᱾
ᱜᱚᱢᱤᱭᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ
ᱜᱚᱢᱤᱭᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱨᱮᱱᱟᱜ ᱢᱤᱫ ᱵᱟᱪᱷᱱᱟᱣ ᱴᱚᱴᱷᱟ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱚ
ᱥᱤᱫᱚ ᱠᱟᱹᱱᱦᱩ ᱢᱩᱨᱢᱩ ᱯᱚᱞ
ᱥᱤᱫᱚ ᱠᱟᱱᱦᱩ ᱢᱩᱨᱢᱩ ᱯᱚᱞ ᱥᱟᱦᱮᱵᱽᱜᱚᱸᱡᱽ ᱠᱷᱚᱱ ᱢᱟᱱᱤᱦᱟᱨᱤ ᱫᱚ ᱡᱚᱲᱟᱣ ᱞᱟᱹᱜᱤᱫ ᱜᱟᱝ ᱱᱟᱹᱭ ᱨᱮ ᱮᱛᱚᱢ-ᱠᱚᱧᱮ ᱥᱮᱫ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱯᱚᱞ ᱢᱮᱱᱟᱜᱼᱟ ᱾ ᱱᱚᱣᱟ ᱫᱷᱟᱨᱛᱤ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱯᱚᱞ, ᱢᱤᱫ ᱜᱟᱰᱟ ᱨᱮ ᱵᱮᱱᱟᱣ ᱟᱠᱟᱱ ᱥᱚᱲᱚᱠ ᱯᱚᱞ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱡᱤᱞᱤᱧ ᱫᱚ ᱖᱐᱐᱐ ᱢᱤᱴᱚᱨ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱚᱫᱤ ᱜᱮ ᱱᱚᱣᱟ ᱮᱦᱚᱵ ᱠᱮᱫᱼᱟ ᱢᱟᱹᱭ ᱒᱐᱑᱖ ᱥᱟᱞ ᱨᱮ ᱛᱟᱦᱮᱸᱫ ᱾ ᱱᱚᱣᱟ ᱵᱮᱱᱟᱣ ᱞᱟᱹᱜᱤᱫ ᱜᱮᱢᱚᱱ ᱤᱱᱰᱤᱭᱟ ᱞᱤᱢᱤᱴᱮᱰ ᱮ ᱪᱮᱠᱟ ᱞᱮᱫᱼᱟ ᱾ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱨᱟᱡᱽ ᱰᱟᱦᱟᱨ ᱓᱓ ᱠᱟᱱᱟ ᱾
ᱠᱟᱨᱟᱭᱠᱟᱞ ᱦᱚᱱᱚᱛ
ᱠᱟᱨᱟᱭᱠᱟᱞ ᱦᱚᱱᱚᱛ (ᱯᱷᱨᱮᱸᱪ: ᱰᱤᱥᱴᱨᱤᱠᱴ ᱰᱤ ᱠᱟᱨᱤᱠᱟᱞ) ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱯᱩᱰᱩᱪᱮᱨᱤ ᱨᱮᱱᱟᱜ ᱯᱩᱱᱭᱟᱹ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱚᱛᱱᱚᱜ
ᱠᱟᱨᱟᱭᱠᱟᱞ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱖᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱒ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱟᱨᱟᱭᱠᱟᱞ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱒᱐᱐,᱒᱒᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱟᱢᱳᱣᱟ ᱫᱤᱥᱚᱢ ᱥᱟᱞᱟᱜ ᱠᱚ ᱵᱟᱨᱟᱵᱟᱹᱨᱤ ᱟ ᱾ ᱱᱚᱣᱟ ᱱᱚᱣᱟ ᱥᱤᱧᱚᱛ ᱨᱮ ᱕᱘᱙ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱑,᱒᱕᱒ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱓,᱒᱔᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱗.᱒᱙% ᱛᱟᱦᱮᱸ ᱠᱟᱱᱟ ᱾ ᱠᱟᱨᱟᱭᱠᱟᱞ ᱨᱮ ᱡᱟᱱᱟᱝ ᱡᱟᱹᱱᱤ ᱫᱚ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱔᱘ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱟᱨ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱗.᱘᱓% ᱢᱮᱱᱟᱜᱼᱟ ᱾
ᱛᱟᱢᱤᱞ ᱫᱚ ᱨᱚᱲᱼᱮᱫ ᱢᱩᱬ ᱯᱟᱹᱨᱥᱤ ᱠᱟᱱᱟ ᱟᱨ ᱛᱟᱢᱤᱞ ᱫᱚ ᱦᱚᱱᱚᱛ ᱨᱮᱱᱟᱜ ᱢᱩᱬ ᱯᱟᱹᱨᱥᱤ ᱜᱩᱴ ᱠᱟᱱᱟ ᱾
ᱥᱟᱜᱟᱲᱚᱢ
ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱛᱨᱤᱪᱤ (ᱛᱤᱨᱩᱪᱤᱨᱟᱯᱟᱞᱞᱤ) ᱨᱮ ᱢᱮᱱᱟᱜᱼᱟ ᱾ ᱠᱟᱨᱟᱭᱠᱟᱞ ᱩᱰᱟᱹᱱ ᱰᱟᱹᱦᱤ ᱫᱚ ᱵᱮᱱᱟᱣ ᱟᱠᱟᱱ ᱢᱤᱫ ᱦᱟᱹᱨᱭᱟᱹᱲ ᱚᱛ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱱᱚᱣᱟ ᱫᱚ ᱫᱤᱥᱚᱢ ᱨᱮᱱᱟᱜ ᱯᱩᱭᱞᱩ ᱩᱰᱟᱹᱱ ᱰᱟᱹᱦᱤ ᱦᱩᱭᱩᱜᱼᱟ ᱡᱟᱦᱟᱸ ᱫᱚ ᱜᱚᱴᱟ ᱥᱮᱫ ᱛᱮ ᱱᱤᱡᱮ ᱯᱩᱸᱡᱤ ᱛᱮ ᱵᱮᱱᱟᱣ ᱟᱠᱟᱱᱟ ᱾
ᱠᱟᱨᱟᱭᱠᱟᱞ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱨᱮᱱᱟᱜ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱯᱩᱰᱩᱪᱮᱨᱤ ᱨᱮᱱᱟᱜ ᱠᱟᱨᱟᱭᱠᱟᱞ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾
ᱠᱟᱨᱟᱭᱠᱟᱞ ᱯᱚᱨᱴ ᱯᱨᱟᱭᱵᱷᱮᱴ ᱞᱤᱢᱤᱴᱮᱰ ᱫᱚ ᱪᱮᱱᱱᱟᱭ ᱨᱮ ᱢᱮᱱᱟᱜ MARG ᱞᱤᱢᱤᱴᱮᱰ ᱦᱚᱛᱮᱛᱮ ᱩᱛᱷᱱᱟᱹᱣ ᱟᱠᱟᱱ ᱢᱤᱫ ᱱᱤᱡᱮ ᱡᱟᱦᱟᱡᱽ ᱜᱷᱟᱴ ᱠᱟᱱᱟ, ᱮᱯᱨᱤᱞ ᱒᱐᱐᱙ ᱥᱟᱞ ᱨᱮ ᱪᱟᱹᱞᱩ ᱟᱠᱟᱱᱟ ᱾ ᱱᱚᱣᱟ ᱡᱟᱦᱟᱡᱽ ᱜᱷᱟᱴ ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮ ᱯᱩᱰᱩᱪᱮᱨᱤ ᱨᱮᱱᱟᱜ ᱠᱟᱨᱟᱭᱠᱟᱞ ᱦᱚᱱᱚᱛ ᱨᱮᱱᱟᱜ ᱠᱤᱡᱷᱟᱣᱟᱱᱡᱚᱨ ᱟᱹᱛᱩ ᱨᱮ ᱓᱐᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱪᱮᱱᱱᱟᱭ ᱡᱟᱦᱟᱡᱽ ᱜᱷᱟᱴ ᱨᱮᱱᱟᱜ ᱮᱛᱚᱢ ᱨᱮ ᱫᱚᱨᱭᱟ ᱫᱷᱟᱨᱮ ᱟᱨ ᱛᱩᱛᱤᱠᱚᱨᱤᱱ ᱡᱟᱦᱟᱡᱽ ᱜᱷᱟᱴ ᱨᱮᱱᱟᱜ ᱠᱚᱧᱮ ᱨᱮ ᱫᱚᱨᱭᱟ ᱫᱷᱟᱨᱮ ᱥᱟᱶᱛᱮ ᱓᱖᱐ ᱠᱤᱞᱚᱢᱤᱴᱚᱨ ᱡᱟᱦᱟᱡᱽ ᱜᱷᱟᱴ ᱨᱮᱱᱟᱜ ᱫᱚᱨᱭᱟ ᱫᱷᱟᱨᱮ ᱜᱟᱨ ᱑᱐° ᱕᱐' ᱕᱖" ᱠᱚᱧᱮ ᱟᱨ ᱑᱐° ᱔᱙' ᱔᱔" ᱠᱚᱧᱮ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾
ᱠᱟᱴᱤᱦᱟᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱠᱟᱴᱤᱦᱟᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱵᱤᱦᱟᱨ ᱨᱮ ᱠᱟᱴᱤᱦᱟᱨ ᱦᱚᱱᱚᱛ ᱨᱮᱱᱟᱜ ᱠᱟᱴᱤᱦᱟᱨ ᱥᱚᱦᱚᱨ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱫᱚ ᱠᱟᱴᱤᱦᱟᱨ ᱠᱷᱚᱸᱰ ᱨᱮᱱᱟᱜ ᱮ ᱛᱷᱚᱠ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱠᱟᱴᱤᱦᱟᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱨᱮᱞᱣᱮ ᱱᱮᱴᱣᱟᱨᱠ ᱦᱚᱛᱮᱛᱮ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱠᱟᱴᱤᱦᱟᱨ ᱫᱚ ᱵᱟᱨᱳᱱᱤ-ᱜᱩᱣᱟᱦᱟᱴᱤ ᱞᱟᱭᱤᱱ ᱨᱮᱱᱟᱜ ᱵᱟᱨᱳᱱᱤ-ᱠᱟᱴᱤᱦᱟᱨ ᱠᱷᱚᱸᱰ ᱛᱟᱞᱟ ᱨᱮ ᱢᱮᱱᱟᱜᱼᱟ ᱠᱟᱴᱤᱦᱟᱨ-ᱥᱤᱞᱤᱜᱩᱲᱤ ᱞᱟᱭᱤᱱ ᱫᱚ ᱱᱚᱣᱟ ᱜᱩᱣᱟᱦᱟᱴᱤ, ᱠᱚᱞᱠᱟᱛᱟ, ᱫᱤᱞᱞᱤ, ᱢᱩᱡᱚᱯᱷᱚᱨᱯᱩᱨ, ᱯᱟᱴᱱᱟ, ᱜᱚᱨᱟᱠᱷᱯᱩᱨ, ᱞᱚᱠᱷᱱᱚᱣ ᱟᱨ ᱟᱹᱰᱤ ᱜᱟᱱ ᱮᱴᱟᱜ ᱥᱚᱦᱚᱨ ᱠᱚ ᱞᱟᱹᱜᱤᱫ ᱛᱮ ᱟᱹᱰᱤ ᱜᱟᱱ ᱴᱨᱮᱱ ᱛᱮ ᱥᱚᱦᱚᱨᱮ ᱥᱮᱵᱟᱭᱟ ᱾
ᱦᱩᱨᱦᱩᱨᱩ, ᱦᱟᱡᱟᱨᱵᱟᱜᱽ (ᱡᱷᱟᱨᱠᱷᱚᱸᱰ)
ᱦᱩᱨᱦᱩᱨᱩ (Hurhuru) ᱫᱚ ᱢᱤᱫ ᱛᱟᱞᱟᱱᱟ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ (block), ᱦᱟᱡᱟᱨᱤᱵᱟᱜᱽ ᱦᱚᱱᱚᱛ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱓᱕᱗ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱒᱖᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱑᱙᱒᱙ ᱜᱚᱴᱟᱝ ᱠᱚᱲᱟ ᱟᱨ ᱙᱕᱔ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱓᱕᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱒᱒᱖ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱑.᱖᱖ % ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱑᱙᱒᱙ ᱜᱚᱴᱟᱝ ᱠᱚᱲᱟ ᱟᱨ ᱙᱕᱔ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱒᱒, ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱙᱑, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱘ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱖.᱔᱑ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱙᱓.᱙᱔, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱘᱔.᱓᱖ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱦᱟᱨᱦᱟᱲ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱟᱨ ᱥᱚᱨᱠᱟᱨᱤ ᱭᱩᱱᱤᱵᱷᱟᱨᱥᱤᱴᱤ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱮ ᱢᱮᱱᱟᱜᱼᱟ ᱾ ᱟᱨ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱵᱤᱱᱳᱵᱟ ᱵᱷᱟᱣᱮ ᱭᱩᱱᱤᱵᱷᱟᱨᱥᱤᱴᱤ ᱠᱚᱞᱮᱡᱽ ᱢᱮᱱᱟᱜ-ᱟ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱦᱟᱡᱟᱨᱤᱵᱟᱜᱽ, ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱦᱟᱡᱟᱨᱤᱵᱟᱜᱽ ᱵᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱚᱫᱚᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱯᱮᱲᱟᱦᱚᱲ
ᱯᱮᱲᱟᱦᱚᱲ ᱫᱚ ᱑᱙᱒᱒ ᱥᱮᱨᱢᱟ ᱠᱷᱚᱱ ᱩᱪᱷᱟᱹᱱᱚᱜ ᱠᱟᱱ ᱢᱤᱫ ᱥᱟᱶᱦᱮᱫ ᱟᱨ ᱫᱷᱚᱨᱚᱢ ᱯᱟᱛᱷᱟᱢ ᱠᱟᱱᱟ᱾ ᱱᱚᱣᱟ ᱯᱟᱛᱷᱟᱢ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱵᱮᱱᱟᱜᱟᱲᱤᱭᱟᱹ ᱢᱤᱥᱚᱱ ᱯᱨᱮᱥ ᱠᱷᱚᱱ ᱩᱪᱷᱟᱹᱱᱚᱜ ᱠᱟᱱ ᱛᱟᱦᱮᱸᱱᱟ᱾ ᱮᱛᱚᱦᱚᱵ ᱨᱮ ᱱᱚᱣᱟ ᱢᱤᱫ ᱮᱢᱟᱦᱟᱸᱠᱤᱭᱟᱹ ᱯᱟᱛᱷᱟᱢ ᱞᱮᱠᱟᱛᱮ ᱪᱷᱟᱯᱟᱜ ᱠᱟᱱ ᱛᱟᱦᱮᱱᱟ, ᱛᱟᱭᱚᱢ ᱛᱮ ᱱᱚᱣᱟ ᱫᱚ ᱢᱤᱫ ᱟᱫᱷᱟ ᱪᱟᱸᱫᱚᱠᱤᱭᱟᱹ ᱯᱟᱛᱷᱟᱢ ᱞᱮᱠᱟᱛᱮ ᱪᱷᱟᱯᱟᱜ ᱮᱦᱚᱵ ᱞᱮᱱᱟ᱾
ᱟᱭᱢᱟ ᱦᱚᱲ ᱠᱚ ᱢᱮᱱᱟ, ᱯᱤ.ᱳ. ᱵᱚᱰᱤᱝ ᱯᱟᱨᱥᱟᱞᱚᱜ ᱠᱟᱱ ᱛᱟᱦᱮᱸᱫ ᱦᱚᱲ ᱦᱚᱯᱚᱱ ᱨᱮᱱ ᱯᱮᱲᱟ ᱑᱙᱐᱔ ᱥᱮᱨᱢᱟ ᱨᱮ ᱦᱟᱹᱯᱤᱫ ᱮᱱ ᱛᱟᱭᱚᱢ, ᱚᱱᱟ ᱜᱮ ᱑᱙᱒᱒ ᱥᱮᱨᱢᱟ ᱨᱮ ᱯᱮᱲᱟᱦᱚᱲ ᱧᱩᱛᱩᱢ ᱛᱮ ᱪᱷᱟᱯᱟ ᱮᱦᱚᱵ ᱞᱮᱱᱟ᱾ ᱛᱚᱵᱮ ᱟᱭᱢᱟ ᱦᱚᱲ ᱜᱮᱠᱚ ᱢᱮᱱᱮᱭᱟ, ᱱᱚᱣᱟ ᱫᱚ ᱢᱤᱫ ᱵᱷᱮᱜᱟᱨ ᱯᱟᱛᱷᱟᱢ ᱠᱟᱱᱟ, ᱱᱚᱣᱟ ᱥᱟᱶ ᱦᱚᱲ ᱦᱚᱯᱚᱱ ᱨᱮᱱ ᱯᱮᱲᱟ ᱟᱜ ᱪᱮᱫ ᱥᱟᱹᱜᱟᱹᱭ ᱜᱮ ᱵᱟᱹᱱᱩᱜᱼᱟ᱾ ᱑᱙᱒᱒ ᱥᱮᱨᱢᱟ ᱠᱷᱚᱱ ᱱᱤᱛ ᱦᱟᱹᱵᱤᱫ ᱞᱮᱛᱟᱲ ᱜᱮ ᱱᱚᱣᱟ ᱯᱟᱛᱷᱟᱢ ᱪᱷᱟᱯᱟᱜ ᱠᱟᱱᱟ᱾
ᱥᱟᱶᱦᱮᱫ ᱨᱮ ᱮᱱᱮᱢ
ᱱᱚᱣᱟ ᱜᱮ ᱯᱩᱭᱞᱩ ᱮᱢᱟᱦᱟᱸᱠᱤᱭᱟᱹ (ᱦᱟᱯᱛᱟᱠᱤᱭᱟᱹ) ᱥᱟᱱᱛᱟᱲᱤ ᱥᱟᱶᱦᱮᱫ ᱯᱟᱛᱷᱟᱢ ᱠᱟᱱᱟ᱾ ᱮᱛᱚᱦᱚᱵ ᱨᱮ ᱫᱷᱚᱨᱚᱢ ᱤᱫᱤ‌ ᱠᱟᱛᱮ ᱚᱱᱚᱞ ᱠᱚ ᱯᱟᱨᱥᱟᱞᱚᱜ ᱠᱟᱱ ᱛᱟᱦᱮᱸᱱ ᱨᱮᱦᱚᱸ ᱛᱟᱭᱚᱢ ᱛᱮᱫᱚ, ᱱᱚᱣᱟ ᱯᱟᱛᱷᱟᱢ ᱨᱮ ᱛᱩᱢᱟᱹᱞ ᱡᱟᱣᱨᱟ ᱠᱷᱟᱴᱚ ᱠᱟᱹᱦᱱᱤ, ᱚᱱᱚᱬᱦᱮᱸ, ᱥᱮᱨᱮᱧ ᱮᱢᱟᱱ ᱠᱚ ᱯᱟᱨᱥᱟᱞᱚᱜ ᱠᱟᱱ ᱛᱟᱦᱮᱱᱟ᱾ ᱩᱱ ᱚᱠᱛᱚ ᱨᱮᱱ ᱟᱭᱢᱟ ᱥᱟᱱᱛᱟᱲ ᱠᱚ ᱱᱚᱣᱟ ᱯᱟᱛᱷᱟᱢ ᱨᱮᱠᱚ ᱚᱞᱮᱫ ᱛᱟᱦᱮᱸ ᱠᱟᱱᱟ᱾ ᱟᱨ ᱱᱚᱝᱠᱟ ᱚᱞ ᱠᱚ ᱯᱟᱨᱥᱟᱞ ᱛᱟᱞᱟ ᱛᱮ ᱱᱚᱣᱟ ᱯᱟᱛᱷᱟᱢ ᱟᱹᱰᱤ ᱟᱭᱢᱟ‌ ᱥᱟᱱᱛᱟᱲ ᱚᱱᱚᱞᱤᱭᱟᱹ ᱠᱚᱸᱭ ᱡᱟᱱᱟᱢ ᱟᱠᱟᱫ ᱠᱚᱣᱟ᱾
ᱥᱟᱥᱟᱯᱲᱟᱣᱤᱡ ᱠᱚ
᱑᱙᱕᱕ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱ ᱯᱩᱭᱞᱩ ᱥᱟᱥᱟᱯᱲᱟᱣᱤᱡ ᱜᱚᱥᱰᱟᱞ ᱥᱟᱦᱮᱵᱽ ᱟᱡᱟᱜ ᱫᱤᱥᱚᱢ ᱱᱚᱨᱣᱮ ᱛᱮᱭ ᱨᱩᱣᱟᱹᱲ ᱪᱟᱞᱟᱣᱮᱱ ᱛᱟᱭᱚᱢ ᱮᱱᱟᱥ ᱦᱮᱢᱵᱽᱨᱚᱢ ᱱᱚᱣᱟ ᱯᱟᱛᱷᱟᱢ ᱥᱟᱥᱟᱯᱲᱟᱣ ᱨᱮᱭᱟᱜ ᱠᱟᱹᱢᱤ ᱵᱷᱟᱨ ᱮ ᱜᱚᱜ ᱞᱮᱫᱟ᱾
ᱨᱚᱵᱤᱨᱟᱢ ᱱᱟᱨᱡᱟᱨᱤ
ᱨᱚᱵᱤᱨᱟᱢ ᱱᱟᱨᱡᱟᱨᱤ ᱫᱚ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱨᱮᱱ ᱢᱤᱫ ᱥᱚᱦᱮᱫ ᱠᱟᱱᱟᱭ᱾ ᱩᱱᱤ ᱫᱚ ᱵᱚᱰᱚᱞᱮᱱᱰ ᱞᱤᱯᱚᱞᱥ ᱯᱨᱚᱱᱴ ᱧᱩᱛᱩᱢᱟᱱ ᱨᱟᱡᱟᱨᱤ ᱫᱚᱞ ᱨᱮᱭᱟᱜ ᱴᱤᱠᱤᱴ ᱛᱮ ᱵᱟᱪᱷᱱᱟᱣ ᱨᱮ ᱛᱤᱝᱜᱩ ᱞᱮᱱᱟ, ᱒᱙ ᱮᱞ ᱯᱟᱪᱷᱮ ᱠᱚᱠᱲᱟᱡᱷᱟᱲ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ᱾ ᱩᱱᱤ ᱫᱚ ᱒᱐᱑᱖ ᱠᱷᱚᱱ ᱯᱟᱪᱷᱮ ᱠᱚᱠᱲᱟᱡᱷᱟᱲ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱞᱮᱛᱟᱲ ᱜᱮ ᱡᱤᱛᱠᱟ.ᱨ ᱦᱮᱡ ᱟᱠᱟᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ
ᱵᱟᱨᱮᱞᱤ ᱦᱚᱱᱚᱛ
ᱵᱟᱨᱮᱞᱤ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱤᱭᱟᱹ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱵᱟᱨᱮᱞᱤ ᱥᱚᱦᱚᱨ ᱠᱟᱱᱟ ᱟᱨ ᱱᱚᱣᱟ ᱛᱩᱨᱩᱭ ᱜᱚᱴᱟᱝ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰ ᱟᱨᱵᱟᱝ ᱛᱚᱦᱥᱤᱞ ᱨᱮ ᱦᱟᱯᱟᱴᱤᱧ ᱟᱠᱟᱱᱟ : ᱟᱶᱞᱟ, ᱵᱚᱦᱮᱨᱤ, ᱵᱟᱨᱮᱞᱤ ᱥᱚᱦᱚᱨ, ᱯᱷᱚᱨᱤᱫᱽᱯᱩᱨ, ᱢᱤᱨᱜᱚᱸᱡᱽ ᱟᱨ ᱱᱚᱣᱟᱵᱽᱜᱚᱸᱡᱽ ᱾ ᱵᱟᱨᱮᱞᱤ ᱦᱚᱱᱚᱛ ᱫᱚ ᱵᱟᱨᱮᱞᱤ ᱠᱷᱚᱸᱰ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱟᱨ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱔,᱔᱔᱘,᱓᱕᱙ ᱦᱚᱲ ᱮᱞ ᱥᱟᱶᱛᱮ ᱔᱑᱒᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾
ᱚᱛᱱᱚᱜ
ᱵᱟᱨᱮᱞᱤ 28°10′N, 78°23′E ᱨᱮ ᱢᱮᱱᱟᱜᱼᱟ, ᱟᱨ ᱠᱚᱧᱮ ᱥᱤᱧᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱢᱟᱝ ᱨᱮ ᱯᱤᱞᱤᱵᱷᱤᱛ ᱟᱨ ᱥᱟᱦᱡᱟᱦᱟᱸᱯᱩᱨ ᱟᱨ ᱯᱟᱪᱮ ᱨᱮ ᱨᱟᱢᱯᱩᱨ, ᱠᱚᱧᱮ ᱨᱮ ᱩᱫᱷᱚᱢ ᱥᱤᱝ ᱱᱚᱜᱚᱨ (ᱩᱛᱛᱚᱨᱟᱠᱷᱚᱸᱰ) ᱟᱨ ᱮᱛᱚᱢ ᱨᱮ ᱵᱚᱫᱟᱭᱩᱝ ᱨᱮᱱᱟᱜ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱢᱤᱫ ᱥᱚᱢᱟᱱ ᱮᱞᱟᱠᱟ ᱠᱟᱱᱟ, ᱡᱟᱦᱟᱸ ᱨᱮ ᱟᱹᱰᱤ ᱜᱟᱱ ᱱᱟᱞᱤ ᱞᱤᱸᱜᱤᱱ ᱠᱟᱱᱟ, ᱥᱟᱠᱤᱞ slope ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱟᱨᱮᱞᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱔,᱔᱔᱘,᱓᱕᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱠᱨᱚᱮᱥᱤᱭᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱞᱩᱭᱥᱤᱭᱟᱱᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱓᱙ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥ᱓ ᱑,᱐᱘᱔ ᱦᱚᱲ ᱛᱟᱦᱮᱸᱱᱟᱠᱚ ᱜᱚᱛᱮ ᱜᱟᱺᱴ ᱠᱤᱞᱚᱢᱤᱴᱚᱨ (᱒,᱘᱑᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱒᱓.᱔% ᱛᱟᱦᱮᱸ ᱠᱟᱱᱟ ᱾ ᱵᱟᱨᱮᱞᱤ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱘᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱐.᱕᱒% ᱢᱮᱱᱟᱜᱼᱟ ᱾
ᱥᱤᱧᱚᱛ ᱥᱚᱨᱠᱟᱨ ᱟᱜ ᱒᱐᱐᱕ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱠᱷᱚᱵᱚᱨ ᱞᱮᱠᱟᱛᱮ, ᱵᱟᱴᱮᱞᱤ ᱥᱚᱦᱚᱨ ᱴᱚᱴᱷᱟ (ᱵᱟᱨᱮᱞᱤ ᱱᱚᱜᱚᱨ ᱱᱤᱜᱟᱢ ᱟᱨ ᱵᱟᱨᱮᱞᱤ ᱪᱷᱟᱵᱽᱱᱤ) ᱨᱤᱱ ᱜᱩᱴ ᱦᱚᱲ ᱮᱞ ᱘᱗᱕,᱑᱖᱕ ᱦᱚᱲ ᱢᱮᱱᱟᱜ ᱠᱚᱣᱟ ᱚᱠᱚᱭᱟᱜ ᱰᱮᱞᱤᱵᱷᱮᱤ ᱕᱓% ᱠᱚᱲᱟ ᱟᱨ ᱔᱗% ᱛᱤᱨᱞᱟᱹ ᱟᱜ ᱞᱮᱠᱟᱛᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱴᱚᱴᱷᱟ ᱨᱮᱱᱟᱜ ᱵᱷᱤᱛᱨᱤ ᱴᱚᱴᱷᱟ ᱑᱒᱓.᱔᱖ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱦᱚᱲ ᱮᱞ ᱨᱮᱱᱟᱜ ᱰᱮᱱᱥᱤᱴᱤ ᱫᱚ ᱫᱤᱥᱚᱢ ᱨᱮ ᱟᱹᱰᱤ ᱰᱮᱦᱮᱨ ᱜᱮᱭᱟ, ᱕᱐᱐᱐ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱐.᱗᱖% ᱦᱚᱲ ᱮᱞ ᱫᱚ ᱦᱤᱱᱫᱤ, ᱘.᱔᱘% ᱩᱨᱫᱩ ᱟᱨ ᱐.᱔᱗% ᱯᱟᱧᱡᱟᱵᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱢᱚᱡᱤᱵᱽᱱᱚᱜᱚᱨ ᱩᱯᱚᱡᱮᱞᱟ
ᱢᱚᱡᱤᱵᱽᱱᱚᱜᱚᱨ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱢᱮᱦᱮᱨᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱢᱮᱦᱮᱨᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱫᱟᱢᱩᱲᱦᱩᱫᱟ ᱩᱯᱚᱡᱮᱞᱟ ᱟᱨ ᱢᱮᱦᱮᱨᱯᱩᱨ ᱥᱚᱫᱚᱨ ᱩᱯᱚᱡᱮᱞᱟ, ᱩᱛᱟᱹᱨ ᱫᱟᱹᱠᱷᱤᱱ ᱫᱚ ᱢᱮᱱᱟᱜ-ᱟ ᱵᱷᱟᱨᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱫᱚ ᱯᱩᱱ ᱜᱚᱴᱟᱝ ᱤᱭᱩᱱᱤᱭᱚᱱ ᱢᱮᱱᱟᱜ-ᱟ, ᱟᱨ ᱚᱱᱟ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ,
ᱥᱮᱫᱟᱭ ᱠᱟᱛᱷᱟ
᱒᱐᱐᱐ ᱥᱮᱨᱢᱟ ᱒᱔ ᱯᱷᱮᱵᱽᱨᱩᱭᱟᱨᱤ ᱢᱚᱡᱤᱵᱽᱱᱚᱜᱚᱨ ᱫᱚ ᱩᱯᱚᱡᱮᱞᱟ ᱨᱮᱠᱚ ᱜᱷᱚᱥᱚᱱᱟᱣ ᱟᱠᱟᱫᱟ᱾
ᱰᱩᱢᱨᱤᱭᱟᱹ, ᱥᱟᱢᱟᱝ ᱥᱤᱝᱵᱷᱩᱢ
ᱰᱩᱢᱨᱤᱭᱟᱹ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱜᱷᱟᱴᱥᱤᱞᱟᱹ ᱡᱚᱜᱚ ᱠᱷᱚᱸᱰ ᱨᱮ ᱰᱩᱢᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱰᱩᱢᱨᱤᱭᱟᱹ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑,᱕᱐᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱗᱗᱘ (᱕᱒%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱗᱒᱙ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱑᱘᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱰᱩᱢᱨᱤᱭᱟᱹ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱐᱑᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱗᱖.᱕᱒%) ᱾
ᱥᱮᱪᱮᱫ
ᱢᱚᱰᱟᱞ ᱟᱥᱲᱟ ᱰᱩᱢᱨᱤᱭᱟᱹ ᱫᱚ ᱒᱐᱑᱑ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱤᱝᱞᱤᱥ ᱛᱟᱱᱟᱞᱟ ᱥᱮᱪᱮᱫ ᱥᱟᱸᱥᱛᱷᱟᱱ ᱠᱟᱱᱟ ᱾ ᱱᱚᱸᱰᱮ ᱫᱚ ᱕ ᱪᱟᱱᱚᱪ ᱠᱷᱚᱱ ᱑᱐ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾
ᱯᱨᱚᱡᱮᱠᱴ ᱵᱟᱞᱤᱠᱟ ᱩᱱᱩᱥᱩᱞ ᱟᱥᱲᱟ ᱫᱚ ᱑᱘᱘᱔ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ ᱛᱟᱱᱟᱞᱟ ᱨᱮᱱᱟᱜ ᱢᱤᱫᱴᱟᱹᱝ ᱥᱟᱸᱥᱛᱷᱟ ᱠᱟᱱᱟ ᱾ ᱱᱚᱸᱰᱮ ᱫᱚ ᱙ ᱪᱟᱱᱚᱪ ᱟᱨ ᱑᱐ ᱪᱟᱱᱚᱪ ᱨᱮᱱᱟᱜ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱟᱥᱲᱟ ᱨᱮᱫᱚ ᱢᱤᱫᱴᱟᱹᱝ ᱠᱷᱮᱞᱚᱸᱰ ᱴᱟᱺᱰᱤ ᱟᱨ ᱢᱤᱫᱴᱟᱹᱝ ᱯᱚᱛᱚᱵ ᱚᱲᱟᱜ ᱢᱮᱱᱟᱜᱼᱟ ᱡᱟᱦᱟᱸ ᱨᱮ ᱘᱐᱐ ᱯᱚᱛᱚᱵ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱵᱚᱱᱛᱟᱲᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱵᱚᱱᱛᱟᱲᱤ (Bantali) ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱑᱘᱙ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱖᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱕᱐᱑ ᱜᱚᱴᱟᱝ ᱠᱚᱲᱟ ᱟᱨ ᱔᱖᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱙᱖᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱔᱐ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱔ᱹ᱔᱙% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱕᱐᱑ ᱜᱚᱴᱟᱝ ᱠᱚᱲᱟ ᱟᱨ ᱔᱖᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱙᱒᱘, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱑᱐᱙᱐, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱖᱕ᱹ᱘᱖ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱑ᱹ᱑᱑ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱘ᱹ᱙᱘ % ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱚᱰᱟᱢᱛᱚᱲᱤᱭᱟ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱢᱟᱭᱤᱠ ᱦᱳᱨᱱᱟᱨ (ᱯᱟᱴᱷᱚᱠᱤᱭᱟᱹ)
ᱢᱟᱭᱤᱠ ᱦᱳᱨᱱᱟᱨ (ᱡᱟᱱᱟᱢ ᱰᱳᱱᱚᱞᱰ ᱴᱟᱢᱟᱥ ᱦᱟᱨᱴ ᱓ ᱯᱷᱮᱵᱮᱨᱤ ᱑᱙᱕᱕) ᱢᱤᱫ ᱟᱢᱨᱤᱠᱟᱱ ᱯᱳᱨᱱᱳᱜᱽᱨᱟᱯᱷᱤᱠ ᱪᱚᱞᱚᱛᱪᱤᱛᱟᱹᱨ ᱯᱟᱴᱷᱚᱠᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱡᱟᱦᱟᱸᱼᱵᱟᱨ ᱰᱚᱱ ᱦᱟᱨᱴ (" ᱰᱟᱨᱱ ᱦᱟᱨᱰ " ᱰᱚᱱ ᱦᱳᱨᱱᱟᱨ " ᱰᱮᱱ ᱥᱤᱨ ᱥᱮ ᱡᱳᱱᱤ ᱩᱭᱤᱞᱥᱚᱱ ᱪᱮᱛᱟᱱ ᱢᱤᱫᱴᱟᱝ ᱥᱮᱨᱮᱧ) ᱧᱩᱛᱩᱢ ᱛᱮ ᱢᱟᱹᱱᱮ ᱧᱟᱢ ᱞᱮᱫᱟ ᱾
ᱵᱚᱱᱛᱟᱲᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱓ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱢᱟᱭᱤᱠ ᱦᱳᱨᱱᱟᱨ (ᱯᱟᱴᱷᱚᱠᱤᱭᱟᱹ)
ᱦᱚᱨᱱᱟᱨ ᱠᱟᱹᱴᱤᱡ ᱥᱤᱠᱮᱥ ᱪᱚᱞᱚᱛᱪᱤᱛᱟᱹᱨ ᱨᱮᱭ ᱯᱟᱴᱷ ᱮᱦᱚᱵ ᱞᱮᱫᱟ, ᱚᱱᱟ ᱚᱠᱛᱚ ᱨᱮ ᱚᱱᱟ ᱫᱚ ᱞᱩᱯᱥ (ᱩᱱᱠᱩᱣᱟᱜ ᱩᱫᱩᱜ ᱥᱚᱫᱚᱨ ᱨᱮᱭᱟᱜ ᱠᱟᱹᱨᱤ ᱧᱩᱛᱩᱢ ᱛᱮ ᱧᱩᱛᱩᱢ ᱦᱩᱭ ᱞᱮᱱᱟ) ᱑᱙᱗᱘ ᱥᱮᱨᱢᱟ ᱨᱮᱭᱟᱜ ᱡᱟᱱᱩᱣᱟᱨᱤ ᱨᱮ ᱵᱳᱛᱷᱥ ᱨᱮ ᱩᱫᱩᱜ ᱟᱠᱟᱱ ᱑᱖ ᱮᱢ ᱮᱢ ᱪᱚᱞᱚᱛᱪᱤᱛᱟᱹᱨ ᱠᱚ ᱞᱮᱛᱟᱲ ᱜᱮ ᱞᱩᱯ ᱠᱚᱨᱟᱣ ᱞᱮᱫᱟ ᱾ ᱩᱱᱤᱭᱟᱜ ᱯᱳᱭᱞᱳ ᱯᱷᱤᱪᱟᱨ ᱪᱚᱞᱚᱛ ᱪᱤᱛᱟᱹᱨ ᱛᱟᱦᱮᱸ ᱠᱟᱱᱟ ᱑᱙᱗᱙ ᱥᱮᱨᱢᱟ ᱨᱮᱭᱟᱜ ᱴᱟᱝᱡᱮᱨᱤᱱ ᱾ ᱩᱱᱤ 1500 ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱯᱷᱤᱪᱟᱨ (ᱛᱚᱛᱷᱚᱼᱵᱟᱹᱲᱤᱡ ᱪᱚᱞᱚᱛ ᱪᱤᱛᱟᱹᱨ ᱟᱨ ᱵᱷᱤᱰᱤᱣᱳ) ᱨᱮᱭ ᱯᱟᱴᱷ ᱟᱠᱟᱫᱟ ᱟᱨ ᱚᱱᱢᱟᱱ 1800 ᱯᱟᱴᱷᱚᱠᱤᱭᱟᱹ ᱥᱟᱶ 500 ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱥᱟᱱᱟᱢ ᱥᱤᱠᱮᱥ ᱵᱷᱤᱰᱤᱣ ᱨᱮ ᱯᱟᱴᱷ ᱟᱠᱟᱫᱟᱭ ᱾ 1980 ᱨᱮᱭᱟᱜ ᱜᱮᱞᱟᱝ ᱨᱮ ᱢᱤᱫ ᱦᱚᱲ ᱡᱟᱣᱜᱮ ᱟᱨ ᱦᱚᱲᱠᱩᱥᱤ ᱠᱳᱥᱴᱟᱨ ᱛᱟᱦᱮᱸᱠᱟᱱᱟ ᱧᱩᱛᱩᱢᱟᱱ ᱦᱟᱭᱚᱯᱮᱴᱤᱭᱟ ᱞᱤ ᱾
ᱵᱚᱱᱛᱟᱲᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱢᱟᱭᱤᱠ ᱦᱳᱨᱱᱟᱨ (ᱯᱟᱴᱷᱚᱠᱤᱭᱟᱹ)
ᱡᱤᱭᱚᱱ ᱠᱟᱛᱷᱟ
ᱦᱚᱨᱱᱚᱨ ᱫᱚ ᱥᱟᱱ ᱯᱷᱨᱟᱱᱥᱤᱥᱠᱳ ᱥᱴᱮᱴ ᱭᱩᱱᱤᱵᱷᱚᱨᱥᱤᱴᱤ ᱟᱨ UCLA ᱨᱮ ᱯᱟᱲᱦᱟᱣ ᱞᱮᱱᱟᱭ ᱟᱨ ᱥᱳᱱᱟᱢᱟ ᱥᱴᱮᱴ ᱭᱩᱱᱤᱵᱷᱚᱨᱥᱤᱴᱤ ᱠᱷᱚᱱ ᱜᱨᱮᱡᱩᱮᱴ ᱟᱠᱟᱱᱟᱭ ᱾ ᱩᱱᱤ ᱫᱚ ᱟᱡᱟᱜ ᱯᱳᱨᱱᱳ ᱠᱮᱨᱤᱭᱟᱨ ᱠᱷᱚᱱ ᱢᱟᱲᱟᱝ ᱛᱮ ᱮᱱᱮᱡ, ᱛᱷᱤᱭᱮᱴᱚᱨ ᱟᱨ ᱰᱮᱱᱥ ᱨᱮ ᱠᱟᱹᱢᱤ ᱞᱮᱫ-ᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱮᱰᱩᱴ ᱯᱷᱤᱞᱢ ᱠᱚᱨᱮ ᱠᱟ.ᱢᱤ ᱛᱟᱭᱚᱢ ᱠᱷᱚᱱ ᱜᱮ ᱵᱟᱹᱲᱛᱤ ᱠᱟ.ᱢᱤ ᱮᱱᱟᱭ । ᱦᱚᱨᱱᱚᱨ ᱫᱚ ᱢᱤᱫ ᱯᱷᱤᱞᱢ ᱨᱮ ᱔᱐᱐᱐ ᱰᱚᱞᱟᱨ ᱠᱷᱚᱱ ᱠᱚᱢ ᱜᱮᱭ ᱦᱟᱛᱟᱣ ᱞᱮᱜ-ᱟ ᱾ ᱑᱙᱘᱓ ᱥᱟᱞᱮᱨᱮ ᱦᱟᱨᱰᱠᱳᱨ ᱫᱚ ᱩᱱᱤᱭᱟᱜ ᱢᱩᱬᱩᱛ ᱠᱟᱹᱢᱤᱭᱟᱹ ᱴᱷᱟᱶ ᱵᱮᱱᱟᱣ ᱮᱱᱟ ᱾ ᱑᱙᱙᱑ ᱥᱟᱞᱮ ᱨᱮ ᱯᱳᱨᱱᱳ ᱟᱡᱟᱜ ᱢᱩᱬᱩᱛ ᱠᱟᱹᱢᱤᱦᱚᱨᱟ ᱵᱮᱱᱟᱣ ᱞᱟᱹᱜᱤᱫ ᱛᱮ ᱥᱟᱢᱟᱝ ᱠᱮᱞᱤᱯᱷᱳᱨᱱᱤᱭᱟ ᱨᱮᱭ ᱥᱮᱱ ᱮᱱᱟ ᱾ ᱑᱙᱙᱓ ᱥᱟᱞᱮ ᱨᱮ ᱩᱱᱤ ᱯᱷᱤᱞᱢ ᱨᱮ ᱰᱤᱨᱮᱠᱴᱚᱨᱤ ᱮᱦᱚᱵ ᱞᱮᱫᱼᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱥᱚᱨᱮᱥ ᱛᱮ ᱯᱷᱤᱞᱢ ᱨᱮ ᱯᱳᱨᱱᱳ ᱮ ᱥᱮᱱ ᱮᱱᱟ ᱾ ᱩᱱᱤ ᱫᱚ ᱴᱮᱱᱜᱞᱮᱰ (᱑᱙᱙᱓, ᱯᱞᱮᱡᱚᱨ ᱯᱨᱚᱰᱚᱠᱥᱚᱱ), ᱰᱨᱤᱢᱥ ᱚᱯᱷ ᱰᱤᱡᱮᱨᱥ (ᱡᱟᱦᱟᱸ ᱫᱚ ᱩᱱᱤ ᱴᱷᱮᱱ ᱛᱟᱦᱮᱸ ᱠᱟᱱᱟ ᱢᱮᱱᱠᱷᱟᱱ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ ᱵᱟᱝ ᱧᱟᱢᱚᱜᱼᱟ), ᱛᱟᱳᱭᱤᱥᱴ ᱥᱮᱠᱥᱩᱣᱟᱞᱤᱴᱤ (᱑᱙᱙᱙, ᱟᱫᱟᱢ ᱮᱸᱰ ᱮᱵᱷᱤ) ᱟᱨ ᱑᱓ ᱜᱚᱴᱟᱝ ᱮᱴᱟᱜ ᱯᱷᱤᱪᱚᱨ ᱵᱷᱤᱰᱤᱭᱳ ᱠᱚᱭ ᱰᱤᱨᱮᱠᱴᱚᱨ ᱟᱠᱟᱫᱟ ᱾ ᱩᱱᱤ ᱫᱚ AVN ᱟᱨ XRCO ᱦᱚᱞ ᱳᱯᱷ ᱯᱷᱮᱢ ᱨᱤᱱᱤᱡ ᱥᱚᱦᱮᱫ ᱠᱟᱱᱟᱭ ᱾
ᱵᱚᱱᱛᱟᱲᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱢᱟᱭᱤᱠ ᱦᱳᱨᱱᱟᱨ (ᱯᱟᱴᱷᱚᱠᱤᱭᱟᱹ)
ᱡᱤᱭᱚᱱ ᱠᱟᱛᱷᱟ
ᱩᱱᱤ ᱫᱚ AVN ᱠᱷᱚᱱ ᱜᱮᱞ ᱫᱷᱟᱣ ᱡᱚᱛᱚ ᱠᱷᱚᱱ ᱱᱟᱯᱟᱭ ᱟᱠᱴᱚᱨ/ᱵᱷᱟᱹᱜᱤ ᱱᱟᱯᱟᱭ ᱥᱚᱯᱳᱨᱴᱤᱝ ᱟᱠᱴᱚᱨ ᱟᱨ ᱱᱚᱱ-ᱥᱮᱠᱥ ᱟᱠᱴᱤᱝ ᱥᱤᱨᱯᱷᱟᱹᱭ ᱟᱢᱮᱴ ᱟᱠᱟᱫᱟ, ᱟᱨ ᱟᱭᱢᱟ ᱤᱣᱨᱳᱯᱤᱭᱟᱱ ᱥᱤᱨᱯᱷᱟᱹ ᱦᱚᱸᱭ ᱟᱢᱮᱴ ᱟᱠᱟᱫᱟ ᱾ ᱟᱡᱟᱜ AVN Best Actor award-winning films include, Sexually Altered States (1987),[2] Justine: Nothing to Hide (1993, Vivid), Seduction of Mary (1995, VCA Pictures), Lessons in Love (1996, HeatWave) ᱟᱨ Euphoria (2000, Wicked) ᱾ ᱩᱱᱤ ᱫᱚ ᱚᱠᱛᱚ-ᱚᱠᱛᱚ ᱨᱮ ᱮᱠᱴᱤᱝ ᱟᱨ ᱯᱨᱚᱰᱭᱩᱥᱚᱨ ᱯᱷᱤᱞᱢ ᱠᱚᱨᱮ ᱠᱟ.
ᱱᱮᱱᱥᱤ ᱯᱮᱞᱳᱥᱤ
ᱱᱮᱱᱥᱤ ᱯᱮᱞᱴᱤᱨᱤᱭᱟ ᱯᱮᱞᱳᱥᱤ (ᱡᱟᱱᱟᱢ: ᱑᱖ ᱢᱟᱨᱪ ᱑᱙᱔᱐) ᱟᱢᱮᱨᱤᱠᱟ ᱨᱮᱱ ᱢᱤᱫᱽ ᱨᱟᱡᱽᱱᱤᱛᱤ ᱵᱤᱫ ᱡᱟᱦᱟᱸ ᱫᱚ ᱒᱐᱑᱙ ᱥᱮᱨᱢᱟ ᱠᱷᱚᱱ ᱦᱟᱭᱩᱡᱽ ᱚᱯᱷ ᱨᱮᱯᱨᱮᱡᱮᱱᱴᱮᱴᱤᱵᱷᱥ ᱠᱷᱚᱱ ᱕᱒ ᱫᱷᱟᱣ ᱡᱤᱛᱠᱟᱹᱨᱤᱭᱟᱹ ᱥᱚᱝᱥᱚᱫᱽ ᱮᱥᱯᱤᱠᱟᱨ ᱠᱟᱱᱟᱭ᱾ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱨᱮᱠᱚᱨᱰ ᱩᱱᱤ ᱜᱮ ᱢᱤᱫᱽ ᱛᱤᱨᱞᱟᱹ ᱡᱟᱦᱟᱸ ᱮᱥᱯᱤᱠᱟᱨ ᱞᱮᱠᱟᱛᱮ ᱱᱤᱛᱨᱮᱦᱚᱸ ᱥᱮᱞᱮᱫ ᱢᱮᱱᱟᱭᱟ᱾
ᱡᱤᱭᱚᱱ ᱠᱟᱛᱷᱟ
ᱯᱳᱞᱥᱤ ᱫᱚ ᱵᱟᱞᱴᱤᱢᱚᱨ ᱨᱮᱭ ᱡᱟᱱᱟᱢ ᱟᱠᱟᱱᱟ ᱢᱤᱫ ᱤᱴᱟᱞᱤᱭᱟᱱ-ᱟᱢᱮᱨᱤᱠᱟ ᱜᱷᱟᱨᱚᱪ ᱨᱮ᱾ ᱩᱱᱤ ᱫᱚᱭ ᱛᱟᱦᱮᱸ ᱠᱟᱱᱟ ᱟᱱᱩᱱᱥᱤᱭᱟᱴᱟ ᱱᱮᱱᱥᱤ ᱟᱞᱮᱥᱟᱫᱨᱚ ᱟᱨ ᱛᱷᱚᱢᱟᱥ ᱟᱞᱮᱥᱟᱫᱨᱚ ᱨᱮᱱ ᱞᱟᱛᱟᱨ᱾ ᱟᱡᱽ ᱨᱮᱱ ᱜᱚᱜᱚ ᱵᱟᱵᱟ ᱵᱟᱱᱟᱨ ᱜᱮ ᱤᱴᱟᱞᱤᱭᱟ ᱡᱟᱱᱟᱢ ᱜᱚᱥᱴᱤ᱾
ᱵᱟᱨᱦᱮ ᱡᱚᱱᱚᱲ
ᱱᱤᱛᱟᱹ ᱟᱨᱴᱤᱠᱮᱞ ᱫᱚ ᱵᱟᱝ ᱚᱞ ᱢᱩᱪᱟᱹᱫ ᱟᱠᱟᱱᱟ, ᱱᱤᱭᱟᱹ ᱨᱮ ᱟᱨᱦᱚᱸ ᱚᱞ ᱠᱟᱛᱮᱜ ᱣᱤᱠᱤᱯᱤᱰᱤᱭᱟ ᱜᱚᱲᱚᱭᱟᱭ ᱯᱮ᱾
ᱜᱷᱟᱸᱴᱟ ᱵᱟᱲᱤ ᱫᱷᱚᱨᱚᱢ ᱜᱟᱲ
ᱞᱩᱜᱩ ᱵᱩᱨᱩ ᱜᱷᱟᱸᱴᱟ ᱵᱟᱹᱲᱤ ᱫᱷᱚᱨᱚᱢ ᱜᱟᱲ ᱫᱚ ᱥᱟᱱᱛᱟᱲ ᱠᱚᱣᱟᱜ ᱥᱟᱨᱱᱟ ᱜᱟᱲ ᱠᱟᱱ ᱛᱟᱵᱚᱱᱟ ᱾ ᱱᱚᱶᱟ ᱫᱚ ᱡᱷᱟᱨᱠᱷᱟᱱᱰ ᱫᱤᱥᱚᱢ ᱞᱟᱞᱯᱟᱱᱤᱭᱟ ᱟᱛᱳ ᱨᱮ ᱦᱩᱭᱩᱜ ᱠᱟᱱᱟ ᱟᱨ ᱱᱚᱸᱰᱮ ᱫᱚ ᱥᱟᱞ ᱨᱮ ᱢᱤᱫ ᱫᱷᱟᱣ ᱥᱟᱦᱨᱟᱭ ᱵᱚᱸᱜᱟ ᱠᱩᱱᱟᱹᱢᱤ ᱨᱮ ᱵᱚᱸᱜᱟ ᱵᱳᱨᱳ ᱦᱩᱭᱩᱜ ᱠᱟᱱᱟ ᱟᱨ ᱱᱚᱰᱮ ᱫᱚ ᱥᱟᱺᱜᱤᱱ ᱫᱤᱥᱚᱢ ᱠᱷᱚᱱᱟᱜ ᱧᱮᱧᱮᱞ ᱞᱟᱹᱜᱤᱫ ᱟᱹᱰᱤ ᱜᱟᱱ ᱥᱟᱱᱛᱟᱲ ᱠᱚ ᱦᱤᱡᱩᱜ ᱠᱟᱱᱟ ᱟᱨ ᱱᱚᱵᱮ ᱱᱟᱜ ᱠᱟᱹᱦᱱᱤ ᱠᱟᱛᱷᱟ ᱠᱚ ᱟᱸᱡᱚᱢᱟ ᱟᱨ ᱱᱚᱰᱮ ᱱᱟᱜ ᱵᱩᱨᱩ ᱡᱷᱟᱨᱱᱟ ᱟᱨ ᱞᱟᱞᱯᱟᱱᱤᱭᱟ ᱨᱮᱭᱟᱜ ᱰᱮᱢ ᱦᱮᱞᱠᱟᱣ ᱫᱟᱜ ᱩᱱᱨᱮ ᱟᱹᱰᱤ ᱱᱟᱯᱟᱭ ᱜᱮ ᱧᱮᱞᱚᱜᱼᱟ ᱾ ᱫᱟᱨᱮ ᱱᱟᱹᱲᱤ ᱡᱷᱟᱨᱱᱟ ᱠᱚ ᱧᱮᱞ ᱠᱟᱛᱮᱫ ᱢᱚᱱᱮ ᱡᱤᱣᱤ ᱠᱚ ᱦᱟᱹᱨᱭᱟᱹᱲ ᱜᱮ ᱵᱩᱡᱷᱟᱹᱣᱜᱼᱟ ᱾ ᱚᱱᱟ ᱠᱷᱟᱹᱛᱤᱨ ᱛᱮ ᱟᱯᱮ ᱡᱚᱛᱚ ᱥᱟᱱᱛᱟᱲ ᱧᱮᱧᱮᱞ ᱞᱟᱹᱜᱤᱫ ᱦᱤᱡᱩᱜ ᱛᱟᱵᱚᱱ ᱯᱮ ᱾
ᱠᱚᱢᱚᱞ ᱥᱤᱝ ᱱᱟᱨᱡᱟᱨᱤ
ᱠᱚᱢᱚᱞ ᱥᱤᱝ ᱱᱟᱨᱡᱟᱨᱤ ᱫᱚ ᱟᱥᱟᱢ ᱵᱤᱫᱷᱟᱱ ᱥᱚᱵᱷᱟ ᱨᱮᱱ ᱢᱤᱫ ᱥᱚᱦᱮᱫ ᱠᱟᱱᱟᱭ᱾ ᱩᱱᱤ ᱫᱚ ᱵᱚᱰᱚᱞᱮᱱᱰ ᱞᱤᱯᱚᱞᱥ ᱯᱨᱚᱱᱴ ᱧᱩᱛᱩᱢᱟᱱ ᱨᱟᱡᱟᱨᱤ ᱫᱚᱞ ᱨᱮᱭᱟᱜ ᱴᱤᱠᱤᱴ ᱛᱮ ᱵᱟᱪᱷᱱᱟᱣ ᱨᱮ ᱛᱤᱝᱜᱩ ᱞᱮᱱᱟ, ᱓᱓ ᱮᱞ ᱵᱤᱡᱽᱱᱤ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ᱾ ᱩᱱᱤ ᱫᱚ ᱒᱐᱑᱓ ᱠᱷᱚᱱ ᱵᱤᱡᱽᱱᱤ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱞᱮᱛᱟᱲ ᱜᱮ ᱡᱤᱛᱠᱟ.ᱨ ᱦᱮᱡ ᱟᱠᱟᱱᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱠᱷᱟᱨᱜᱚᱱ ᱦᱚᱱᱚᱛ
ᱠᱷᱟᱨᱜᱚᱱ ᱦᱚᱱᱚᱛ ᱫᱚ ᱚᱠᱚᱭ ᱢᱟᱬᱟᱝ ᱯᱟᱪᱮ ᱱᱤᱢᱟᱲ ᱦᱚᱱᱚᱛ ᱞᱮᱠᱟᱛᱮ ᱵᱟᱰᱟᱭᱚᱜ ᱠᱟᱱᱟ ᱛᱟᱦᱮᱸᱫ, ᱛᱟᱞᱢᱟ ᱥᱤᱧᱚᱛ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱱᱤᱢᱟᱲ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱟᱨ ᱤᱱᱫᱚᱨ ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱤᱱᱫᱚᱨ ᱦᱚᱱᱚᱛ ᱨᱮᱱᱟᱜ ᱥᱩᱨᱥᱩᱯᱩᱨ ᱠᱷᱟᱨᱜᱚᱱ ᱥᱚᱦᱚᱨ ᱨᱮᱱᱟᱜ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱱᱟᱜᱟᱢ
ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱡᱤᱞᱤᱧ ᱱᱟᱜᱟᱢ ᱢᱮᱱᱟᱜᱼᱟ ᱾ ᱢᱟᱨᱮ ᱡᱩᱜᱽ ᱨᱮ, ᱢᱟᱦᱤᱥᱢᱟᱛᱤ (ᱛᱟᱦᱮᱸ ᱦᱟᱱᱛᱟᱨ ᱧᱩᱛᱩᱢ ᱢᱚᱦᱮᱥᱚᱨ) ᱟᱜ ᱦᱟᱭᱭᱚ ᱫᱚ ᱱᱚᱣᱟ ᱴᱚᱴᱷᱟ ᱨᱮ ᱥᱟᱥᱚᱱ ᱞᱮ ᱟ ᱛᱟᱦᱮᱸᱫ ᱾ ᱮᱦᱚᱵ ᱠᱮᱫᱼᱟ ᱛᱟᱞᱟ ᱛᱟᱞᱟ ᱡᱩᱜᱽ ᱨᱮ, ᱱᱚᱣᱟ ᱴᱚᱴᱷᱟ ᱢᱟᱞᱣᱟ ᱨᱮᱱᱟᱜ ᱯᱟᱨᱢᱟᱨᱚᱸ ᱟᱨ ᱟᱥᱤᱨᱜᱟᱲ ᱨᱮᱱᱟᱜ ᱟᱦᱤᱨ ᱨᱮᱱᱟᱜ ᱤᱞᱟᱠᱟ ᱛᱟᱦᱮᱸ ᱠᱟᱱᱟ ᱾ ᱛᱟᱞᱟ ᱡᱩᱜᱽ ᱚᱠᱛᱚ ᱨᱮ, ᱱᱚᱣᱟ ᱴᱚᱴᱷᱟ ᱢᱟᱸᱰᱩ ᱨᱮᱱᱟᱜ ᱢᱟᱞᱣᱟ ᱥᱟᱞᱛᱟᱱᱟᱛ ᱟᱜ ᱤᱞᱟᱠᱟ ᱛᱟᱦᱮᱸ ᱠᱟᱱᱟ ᱾ ᱑᱕᱓᱑ ᱨᱮ, ᱜᱩᱡᱽᱨᱟᱴ ᱨᱮᱱᱟᱜ ᱥᱩᱞᱛᱟᱱ ᱵᱟᱦᱟᱫᱩᱨ ᱥᱟᱦ ᱫᱚ ᱱᱚᱣᱟ ᱴᱚᱴᱷᱟ ᱫᱚ ᱟᱡᱟᱜ ᱠᱚᱱᱴᱨᱚᱞ ᱨᱮ ᱤᱫᱤ ᱠᱮᱜᱼᱟ ᱾᱑᱕᱖᱒ ᱨᱮ, ᱟᱠᱵᱟᱨ ᱫᱚ ᱯᱩᱨᱟᱹ ᱢᱟᱞᱣᱟ ᱥᱟᱶᱛᱮ ᱢᱩᱜᱚᱞ ᱥᱚᱢᱨᱟᱡ ᱞᱟᱹᱜᱤᱫ ᱱᱚᱣᱟ ᱴᱚᱴᱷᱟ ᱥᱟᱦᱟ ᱜᱤᱰᱤ ᱠᱟᱫᱟ ᱟ ᱾ ᱑᱗᱔᱐ ᱨᱮ ᱯᱮᱥᱣᱟ ᱟᱜ ᱤᱞᱟᱠᱟ ᱢᱟᱨᱟᱴᱷᱚ ᱫᱚ ᱴᱚᱴᱷᱟ ᱟᱡᱟᱜ ᱠᱚᱱᱴᱨᱚᱞ ᱨᱮ ᱤᱫᱤ ᱠᱮᱜᱼᱟ ᱾ ᱑᱗᱗᱘ ᱨᱮ, ᱯᱮᱥᱣᱟ ᱫᱚ ᱱᱚᱣᱟ ᱴᱚᱴᱷᱟ ᱫᱚ ᱢᱚᱨᱟᱴᱷᱟ ᱨᱟᱡᱟ, ᱤᱱᱫᱚᱨ ᱨᱮᱱᱟᱜ ᱦᱚᱞᱠᱟᱨ, ᱜᱣᱟᱞᱤᱭᱚᱨ ᱨᱮᱱᱟᱜ ᱥᱤᱸᱫᱷᱤᱭᱟ ᱟᱨ ᱫᱷᱟᱨ ᱨᱮᱱᱟᱜ ᱯᱚᱱᱣᱟᱨ ᱨᱮ ᱥᱮᱴᱮᱨ ᱠᱮᱜᱼᱟ ᱾ ᱑᱙᱔᱘ ᱨᱮ ᱥᱤᱧᱚᱛ ᱨᱮᱱᱟᱜ ᱩᱱᱤᱭᱚᱱ ᱥᱟᱶᱛᱮ ᱤᱞᱟᱠᱟ ᱨᱮᱱᱟᱜ ᱯᱷᱩᱨᱜᱟᱹᱞ ᱟᱨ ᱜᱚᱡ ᱛᱟᱭᱚᱢ, ᱱᱚᱣᱟ ᱴᱚᱴᱷᱟ ᱛᱟᱞᱟ ᱥᱤᱧᱚᱛ ᱨᱮᱱᱟᱜ ᱯᱟᱪᱮ ᱱᱤᱢᱚᱲ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱠᱷᱟᱨᱜᱚᱱ ᱦᱚᱱᱚᱛ, ᱛᱟᱞᱟ ᱯᱚᱱᱚᱛ ᱟᱨ ᱵᱟᱨᱟᱨ ᱨᱮᱱᱟᱜ ᱱᱮᱨᱵᱩᱰᱰᱟ (ᱱᱟᱨᱢᱟᱫᱟ) ᱰᱤᱵᱤᱡᱚᱱ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱟᱫᱚ ᱑᱙᱔᱗ ᱨᱮ ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞ ᱛᱟᱭᱚᱢ ᱛᱟᱞᱟ ᱥᱤᱧᱚᱛ (ᱛᱟᱭᱚᱢ ᱛᱮ ᱢᱚᱫᱷᱭᱚ ᱯᱨᱚᱫᱮᱥ) ᱨᱮᱱᱟᱜ ᱯᱚᱱᱚᱛ ᱵᱮᱱᱟᱣ ᱮᱱᱟ ᱾ ᱑ ᱱᱚᱵᱷᱮᱢᱵᱚᱨ ᱑᱙᱔᱖ ᱨᱮ ᱱᱚᱣᱟ ᱦᱚᱱᱚᱛ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱱᱟᱣᱟ ᱱᱟᱣᱟ ᱵᱮᱱᱟᱣ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾ ᱒᱕ ᱢᱮᱭ ᱑᱙᱙᱘ ᱨᱮ ᱯᱟᱪᱮ ᱱᱤᱢᱚᱲ ᱦᱚᱱᱚᱛ ᱫᱚ ᱵᱟᱨᱭᱟ ᱦᱚᱱᱚᱛ ᱨᱮ ᱦᱟᱴᱤᱧ ᱮᱱᱟ : ᱠᱷᱟᱨᱜᱚᱱ ᱟᱨ ᱵᱟᱲᱣᱟᱱᱤ ᱾
ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱘᱐᱓᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱒᱑°᱒᱒' ᱟᱨ ᱒᱒°᱓᱕' ᱠᱚᱧᱮ ᱚᱥᱟᱨ ᱟᱨ ᱗᱔°᱒᱕' ᱟᱨ ᱗᱖°᱑᱔' ᱥᱟᱢᱟᱝ ᱫᱤᱥᱟᱹ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱦᱚᱱᱚᱛ ᱠᱚᱧᱮ ᱨᱮ ᱫᱷᱟᱨ, ᱤᱱᱫᱚᱨ ᱟᱨ ᱫᱮᱵᱟᱥ, ᱮᱛᱚᱢ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ, ᱥᱟᱢᱟᱝ ᱨᱮ ᱠᱷᱟᱱᱰᱣᱟ, ᱵᱩᱨᱦᱚᱱᱯᱩᱨ ᱟᱨ ᱯᱟᱪᱮ ᱨᱮ ᱵᱟᱲᱣᱟᱱᱤ ᱠᱷᱚᱱ ᱮᱥᱮᱫ ᱟᱠᱟᱱᱟ ᱾ ᱫᱤᱯᱟᱞᱤ ᱨᱟᱡᱽᱠᱩᱢᱟᱨᱤ ᱛᱟᱦᱮᱸᱱᱟ ᱾ ᱟᱫᱚ ᱚᱠᱚᱭ ᱦᱚᱸ ᱒᱐ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱥᱚᱦᱚᱨ ᱨᱮ ᱥᱟᱥᱚᱱ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾
ᱰᱤᱵᱤᱡᱚᱱ
ᱦᱚᱱᱚᱛ ᱫᱚ ᱕ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱦᱟᱴᱤᱧ ᱟᱠᱟᱱᱟ, ᱟᱫᱚ ᱢᱟᱬᱟᱝ ᱙ ᱛᱟᱦᱥᱤᱞ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱵᱟᱨᱣᱟᱦᱟ ᱥᱟᱵᱼᱰᱤᱵᱤᱡᱚᱱ ᱨᱮ ᱢᱤᱫᱴᱟᱹᱝ ᱜᱮ ᱛᱟᱦᱥᱤᱞ ᱢᱮᱱᱟᱜᱼᱟ, ᱵᱟᱨᱣᱟ ᱥᱚᱦᱚᱨ ᱥᱟᱶᱛᱮ ᱵᱟᱨᱣᱟ ᱧᱩᱛᱩᱢ ᱥᱟᱱᱣᱟᱲ ᱠᱷᱚᱱ ᱢᱟᱨᱟᱝ ᱜᱮᱭᱟ ᱾ ᱵᱷᱤᱠᱟᱚᱜᱟᱸᱣ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱵᱟᱨᱭᱟ ᱛᱟᱦᱥᱤᱞ ᱢᱮᱱᱟᱜᱼᱟ, ᱵᱷᱤᱠᱚᱱᱜᱟᱸᱣ ᱟᱨ ᱡᱷᱤᱨᱟᱝᱭᱟ ᱾ ᱠᱚᱥᱨᱟᱣᱟᱫ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱠᱚᱥᱨᱟᱣᱟᱫ ᱛᱟᱦᱥᱤᱞ ᱜᱮ ᱢᱮᱱᱟᱜᱼᱟ, ᱱᱚᱣᱟ ᱠᱷᱟᱨᱜᱚᱱ ᱥᱟᱵᱽᱼᱰᱤᱵᱤᱡᱚᱱ ᱨᱮ ᱯᱩᱱᱭᱟᱹ ᱛᱟᱦᱥᱤᱞ, ᱠᱷᱟᱨᱜᱚᱱ, ᱜᱚᱜᱟᱶᱟ, ᱵᱷᱚᱜᱣᱟᱱᱯᱩᱨᱟ ᱟᱨ ᱥᱮᱜᱟᱸᱣ ᱢᱮᱱᱟᱜᱼᱟ ᱾ ᱢᱟᱸᱰᱞᱮᱥᱟᱨ ᱥᱟᱵᱼᱰᱤᱵᱤᱡᱚᱱ ᱨᱮ ᱢᱤᱫᱴᱟᱝ ᱛᱟᱦᱥᱤᱞ, ᱢᱚᱦᱮᱥᱚᱨ ᱢᱮᱱᱟᱜᱼᱟ ᱾ ᱠᱷᱟᱨᱜᱚᱱ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱮᱴᱟᱜ ᱥᱚᱦᱚᱨ ᱫᱚ ᱢᱚᱦᱮᱥᱚᱨ, ᱠᱚᱥᱨᱟᱣᱟᱫ, ᱥᱮᱜᱟᱸᱣ, ᱵᱷᱚᱜᱣᱟᱱᱯᱩᱨᱟ, ᱡᱷᱤᱨᱟᱝᱭᱟ, ᱵᱷᱤᱠᱚᱱᱜᱟᱸᱣ, ᱜᱚᱜᱟᱶᱟ ᱟᱨ ᱵᱟᱨᱣᱟᱦᱟ ᱢᱮᱱᱟᱜᱼᱟ ᱾ ᱢᱮᱦᱚᱥᱚᱨ, ᱦᱮᱭᱦᱟᱭᱟᱥ ᱨᱮᱱᱟᱜ ᱢᱟᱬᱟᱝ ᱨᱟᱡᱽᱜᱟᱲ ᱟᱨ ᱤᱱᱫᱚᱨ ᱨᱮᱱᱟᱜ ᱦᱚᱞᱠᱟᱨ ᱞᱮᱠᱟᱛᱮ ᱧᱮᱧᱮᱞ ᱴᱷᱟᱶ ᱨᱮᱱᱟᱜ ᱛᱷᱟᱱ ᱢᱮᱱᱟᱜᱼᱟ ᱾
ᱦᱚᱱᱚᱛ ᱨᱮ ᱖ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱢᱮᱱᱟᱜᱼᱟ ᱾ ᱱᱚᱣᱟ ᱵᱟᱪᱷᱱᱟᱣ ᱴᱚᱴᱷᱟ ᱢᱮᱝ: ᱵᱷᱤᱠᱚᱱᱜᱟᱸᱣ, ᱵᱟᱲᱣᱟᱦ, ᱢᱚᱦᱮᱥᱚᱨ, ᱠᱚᱥᱨᱟᱣᱟᱫ, ᱠᱷᱟᱨᱜᱚᱱ ᱟᱨ ᱵᱷᱚᱜᱣᱟᱱᱯᱩᱨᱟ ᱾ ᱟᱫᱚ ᱵᱷᱤᱠᱚᱱᱜᱟᱸᱣ ᱟᱨ ᱵᱟᱨᱣᱟᱦ ᱠᱷᱟᱱᱱᱟᱫᱣᱟ ᱞᱳᱠ ᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ, ᱛᱟᱨᱟ ᱫᱚ ᱠᱷᱟᱨᱜᱚᱱ ᱞᱳᱠᱥᱚᱵᱷᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱠᱷᱟᱨᱜᱚᱱ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱑᱘,᱗᱓,᱐᱔᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱠᱚᱥᱚᱵᱷᱚ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱯᱟᱪᱮ ᱵᱷᱟᱨᱡᱤᱱᱤᱭᱟ ᱾ ᱱᱚᱣᱟ ᱱᱩᱭ ᱥᱤᱧᱚᱛ ᱨᱮ ᱒᱕᱒ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱤ) ᱨᱮᱱᱟᱜ ᱨᱮᱸᱠᱤᱝ ᱨᱮ ᱯᱟᱲᱟᱜ ᱟ ᱾ ᱦᱚᱱᱚᱛ ᱨᱮ ᱦᱚᱲ ᱰᱮᱱᱥᱤᱴᱤ ᱒᱓᱓ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱖᱐᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱨᱮᱱᱟᱜ ᱦᱚᱲ ᱜᱨᱚᱛᱷ ᱫᱚᱨ ᱒᱒.᱘᱑% ᱛᱟᱦᱮᱸ ᱠᱟᱱᱟ ᱾ ᱯᱟᱪᱮ ᱱᱤᱢᱚᱲ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱖᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱖᱓.᱙᱘% ᱢᱮᱱᱟᱜᱼᱟ ᱾
ᱯᱟᱹᱨᱥᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱗᱑.᱖᱐% ᱦᱚᱲ ᱮᱞ ᱦᱤᱱᱫᱤ, ᱒᱔.᱓᱑% ᱵᱷᱤᱞᱤ, ᱑.᱙᱘% ᱩᱨᱫᱩ, ᱐.᱖᱑% ᱜᱩᱡᱽᱨᱟᱛᱤ ᱟᱨ ᱐.᱔᱓% ᱢᱚᱨᱟᱴᱷᱤ ᱤᱧᱟᱜ ᱢᱟᱬᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱟ ᱾
ᱨᱚᱨᱚᱲ ᱟᱜ ᱯᱟᱹᱨᱥᱤ ᱨᱮ ᱱᱤᱢᱚᱲᱤ ᱯᱟᱪᱮ ᱱᱤᱢᱚᱲ ᱟᱨ ᱜᱩᱡᱽᱨᱟᱛᱤ ᱛᱮ ᱰᱮᱦᱮᱨ ᱛᱮᱫ ᱨᱚᱨᱚᱲ ᱯᱟᱹᱨᱥᱤ ᱠᱟᱱᱟ, ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱑᱐,᱐᱐᱐ ᱨᱚᱨᱚᱲ ᱦᱚᱲ ᱥᱟᱶᱛᱮ ᱢᱤᱫ ᱵᱷᱤᱞ ᱯᱟᱹᱨᱥᱤ ; ᱖᱔,᱐᱐᱐ ᱨᱚᱨᱚᱲ ᱦᱚᱲ ᱥᱟᱶᱛᱮ ᱵᱟᱨᱮᱞᱤ ᱨᱟᱫᱷᱣᱤ, ᱢᱤᱫ ᱟᱨ ᱵᱷᱤᱞ ᱯᱟᱹᱨᱥᱤ, ᱟᱫᱚ ᱫᱮᱣᱱᱟᱜᱨᱤ ᱪᱤᱠᱤ ᱛᱮ ᱚᱞ ᱟᱠᱟᱱᱟ; ᱟᱨ ᱑᱑,᱕᱐,᱐᱐᱐ ᱨᱚᱨᱚᱲ ᱦᱚᱲ ᱥᱟᱶᱛᱮ ᱵᱷᱤᱞᱟᱞᱤ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:1948 establishments in India ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱢᱟᱦᱟᱨᱟᱡᱽ ᱜᱚᱧᱡᱽ ᱦᱚᱱᱚᱛ
ᱢᱟᱦᱟᱨᱟᱡᱽ ᱜᱚᱧᱡᱽ ᱦᱚᱱᱚᱛ ᱫᱚ ᱠᱚᱸᱭᱮᱸ ᱥᱤᱧᱚᱛ ᱨᱮᱱᱟᱜ ᱩᱛᱛᱟ.ᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱮᱭᱟᱭ ᱜᱮᱞ ᱢᱚᱬᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ ᱟᱨ ᱢᱟᱦᱟᱨᱟᱡᱽ ᱜᱚᱧᱡᱽ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟ. ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟ.ᱴᱤᱭᱟ. ᱴᱷᱟ.ᱭ ᱫᱚ ᱠᱟᱱᱟ᱾ ᱢᱟᱦᱟᱨᱟᱡᱽ ᱜᱚᱧᱡᱽ ᱦᱚᱱᱚᱛ ᱫᱚ ᱜᱚᱨᱟᱠᱷ ᱯᱩᱨ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟ.ᱴᱤᱧ ᱠᱟᱱᱟ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱒,᱙᱕᱒ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱖᱘᱔,᱗᱐᱓ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ᱾ᱱᱤᱭᱟ. ᱦᱚᱱᱚᱛ ᱫᱚ ᱯᱚᱱᱭᱟ ᱜᱚᱴᱟᱝ ᱛᱟᱦᱥᱤᱞ ᱨᱮ ᱦᱟ.ᱴᱤᱧ ᱟᱠᱟᱱᱟ, ᱚᱱᱟ ᱯᱚᱱᱭᱟ ᱜᱚᱴᱟᱝ ᱛᱟᱦᱥᱤᱞ ᱠᱚ ᱫᱚ ᱦᱩᱭᱩᱜ ᱠᱟᱱᱟ- ᱑. ᱟᱱᱟᱱᱫᱽ ᱱᱟᱜᱟᱨ (ᱯᱷᱟᱨᱮᱱᱰᱟ) ᱛᱟᱦᱥᱤᱞ, ᱒. ᱱᱟᱣᱛᱟᱱᱣᱟ ᱛᱟᱦᱥᱤᱞ ᱓. ᱱᱤᱪᱞᱟᱣᱩᱞ ᱛᱟᱦᱥᱤᱞ ᱟᱨ ᱔. ᱢᱟᱦᱟᱨᱟᱡᱽ ᱜᱚᱧᱡᱽ ᱥᱚᱫᱚᱨ ᱛᱟᱦᱥᱤᱞ᱾
ᱯᱟ.ᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱱᱚᱣᱟ ᱪᱤᱛᱛᱚᱨ ᱜᱟᱲ ᱦᱚᱱᱚᱛ ᱨᱮ ᱥᱟᱭ ᱠᱟᱲᱟ ᱙᱙.᱙᱘% ᱦᱤᱥ ᱦᱚᱲ ᱫᱚ ᱦᱤᱱᱫᱤ ᱯᱟ.ᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ, ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱐.᱐᱒% ᱦᱤᱥ ᱦᱚᱲ ᱫᱚ ᱩᱲᱫᱩ ᱯᱟ.ᱨᱥᱤ ᱠᱚ ᱞᱟᱲ ᱪᱟᱲ ᱮᱫᱟ ᱟᱠᱚᱣᱟᱜ ᱯᱟ.ᱦᱤᱞ ᱜᱚᱜᱚ ᱯᱟ.ᱨᱥᱤ ᱢᱮᱱᱛᱮ᱾
ᱫᱷᱚᱨᱚᱢ
ᱱᱤᱭᱟ. ᱦᱚᱱᱚᱛ ᱨᱮ ᱥᱟᱭ ᱠᱟᱱᱟ ᱘᱒% ᱦᱤᱥ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭ ᱮᱫᱟ, ᱟᱨ ᱥᱟᱭ ᱠᱟᱲᱟ ᱑᱗% ᱦᱤᱥ ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱯᱟᱧᱡᱟᱭᱮᱫᱟ ᱟᱨ ᱥᱟᱨᱮᱡ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱠᱟᱨᱞᱟ ᱠᱩᱥ
ᱠᱟᱨᱞᱟ ᱠᱩᱥ ᱫᱚ ᱢᱤᱫ ᱟᱢᱨᱤᱠᱟ ᱯᱷᱤᱞᱢ ᱯᱟᱯᱟᱴᱤᱭᱟᱹ ᱠᱟᱱᱟᱭ ᱟᱨ ᱩᱱᱤᱭᱟᱹᱜ ᱡᱟᱱᱟᱢ ᱫᱚ ᱑᱙ ᱠᱟᱱᱩᱣᱟᱨᱤ ᱑᱙᱙᱑ ᱨᱮ ᱞᱟᱥ ᱣᱮᱜᱟᱥ, ᱱᱮᱣᱟᱰᱟ, ᱭᱩᱱᱟᱭᱴᱮᱴᱰ ᱥᱴᱮᱴ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱠᱟᱨᱞᱟ ᱫᱚ ᱟᱥᱚᱞ ᱞᱟᱦᱟ ᱠᱷᱚᱱ ᱜᱮ ᱵᱷᱤᱰᱤᱭᱳ ᱠᱚ ᱟᱨ ᱣᱮᱵᱽ ᱥᱤᱱ ᱠᱚᱨᱮ ᱯᱟᱴ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜ ᱠᱟᱱᱟᱭ ᱟᱨ ᱛᱮᱦᱮᱧ ᱟᱵᱚ ᱠᱟᱨᱞᱟ ᱠᱩᱥ ᱵᱟᱵᱚᱫ ᱩᱱᱤᱭᱟᱹᱜ ᱡᱤᱣᱱᱤ ᱨᱮ ᱯᱟᱯᱟᱴᱤᱭᱟᱹ ᱨᱮᱱᱟᱜ ᱮᱛᱚᱦᱚᱵ ᱡᱤᱭᱚᱱ, ᱠᱟᱹᱢᱤ ᱦᱚᱨᱟ, ᱵᱷᱤᱰᱤᱭᱳ ᱟᱨ ᱥᱤᱨᱯᱷᱟᱹ ᱮᱢᱟᱱ ᱵᱟᱵᱚᱫ ᱵᱚᱱ ᱵᱟᱰᱟᱭ ᱫᱟᱲᱮᱭᱟᱜᱼᱟ ᱾ ᱛᱚᱵᱮ ᱩᱱᱤᱭᱟᱹᱜ ᱡᱤᱣᱱᱤ ᱞᱟᱦᱟ ᱥᱮᱫ ᱵᱚᱱ ᱧᱮᱞ ᱵᱚᱱ ᱮᱛᱚᱦᱚᱵ ᱢᱟ ᱾
ᱮᱛᱚᱦᱚᱵ ᱡᱤᱭᱚᱱ ᱟᱨ ᱠᱟᱹᱢᱤ ᱦᱚᱨᱟ
ᱱᱮᱣᱟᱰᱟ ᱨᱮ ᱡᱟᱱᱟᱢ ᱞᱮᱱᱟᱭ ᱠᱟᱨᱞᱟ ᱫᱚ ᱒᱐᱑᱓ ᱨᱮᱱᱟᱜ ᱵᱚᱭᱚᱥ ᱨᱮ Entertainment Industry ᱨᱮ ᱟᱡᱟᱜ ᱠᱟᱹᱢᱤ ᱦᱚᱨᱟ ᱨᱮᱱᱟᱜ ᱮ ᱮᱛᱚᱦᱚᱵ ᱠᱮᱫᱼᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱯᱟᱯᱟᱴᱤᱭᱟᱹ‌ ᱞᱮᱠᱟᱛᱮ ᱟᱭᱢᱟ ᱯᱷᱤᱞᱢ ᱥᱴᱩᱰᱤᱭᱳ ᱠᱚ ᱨᱮ ᱥᱟᱶ ᱛᱮ ᱠᱟᱹᱢᱤ ᱠᱮᱫᱼᱟᱭ ᱟᱨ ᱚᱱᱟ ᱠᱚ ᱯᱷᱤᱞᱢ ᱥᱴᱩᱰᱤᱭᱳ ᱨᱮ ᱟᱡᱟᱜ ᱠᱟᱹᱢᱤ ᱦᱚᱨᱟ ᱨᱮᱱᱟᱜ ᱯᱩᱭᱞᱩ ᱥᱩᱴ ᱯᱷᱤᱞᱢ ᱥᱴᱩᱰᱤᱭᱳ ᱵᱮᱭᱝ ᱥᱟᱶᱛᱮ ᱠᱟᱹᱢᱤ ᱠᱮᱫᱼᱟᱭ ᱾ ᱚᱱᱟ ᱛᱟᱭᱚᱢ ᱩᱱᱤ ᱯᱟᱯᱟᱴᱤᱭᱟᱹ ᱞᱮᱠᱟᱛᱮ ᱟᱡᱟᱜ ᱯᱷᱤᱞᱢ ᱥᱴᱩᱰᱤᱭᱳ ᱥᱟᱶ ᱠᱟᱹᱢᱤ ᱠᱮᱫᱟᱭ ᱟᱨ ᱚᱱᱟ ᱯᱷᱤᱞᱤᱯ ᱥᱴᱩᱰᱤᱭᱳ ᱠᱚ ᱢᱩᱫᱽ ᱨᱮ ᱱᱭᱩ ᱥᱮᱱᱥᱮᱥᱟᱱᱥ, ᱜᱟᱨᱞ ᱯᱷᱨᱮᱱᱰᱥ ᱯᱷᱤᱞᱢ, ᱮᱯᱷ ᱮᱢ ᱠᱚᱱᱥᱮᱯᱴᱥ, ᱯᱭᱩᱨ ᱯᱞᱮ ᱢᱤᱰᱤᱭᱟ ᱟᱨ ᱮᱰᱟᱢ & ᱤᱵᱷ ᱢᱩᱬᱩᱛ ᱞᱮᱠᱟᱛᱮ ᱠᱟᱹᱢᱤ ᱥᱮᱞᱮᱫ ᱢᱮᱱᱟᱭᱟ ᱾
ᱯᱷᱤᱞᱢ ᱥᱴᱩᱰᱤᱭᱳ ᱠᱷᱚᱱ ᱮᱴᱟᱜ ᱢᱮᱜᱟᱱ ᱫᱚ ᱯᱷᱤᱞᱢ ᱤᱱᱰᱟᱥᱴᱨᱤ ᱨᱮᱱᱟᱜ ᱟᱭᱢᱟ ᱵᱟᱰᱟᱭᱟᱱ ᱯᱟᱯᱟᱴᱤᱭᱟᱹ ᱠᱚ ᱥᱟᱶ ᱵᱷᱤᱰᱤᱭᱳ ᱨᱮ ᱥᱚᱫᱚᱨ ᱠᱮᱫᱟᱭ ᱟᱨ ᱩᱱᱠᱩ ᱯᱟᱯᱟᱴᱤᱭᱟᱹ ᱨᱮ ᱩᱱᱠᱩ ᱠᱚᱣᱟᱜ ᱛᱟᱞᱠᱟ ᱨᱮ ᱥᱞᱚᱱ ᱦᱟᱨᱯᱟᱨ, ᱨᱤᱞᱤ ᱨᱤᱰ, ᱞᱟᱱᱟ ᱨᱚᱰᱥ, ᱜᱤᱥᱮᱞᱮ ᱯᱟᱞᱢᱮᱨ, ᱰᱮᱱᱤ ᱰᱮᱱᱤᱭᱟᱞᱥ ᱟᱨ ᱟᱰᱤᱛᱟ ᱟᱞᱩᱨᱮ ᱮᱢᱟᱱ ᱠᱚ ᱢᱩᱬᱩᱛ ᱞᱮᱠᱟᱛᱮ ᱥᱮᱞᱮᱫ ᱛᱟᱦᱮᱸ ᱟᱠᱟᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱛᱤᱨᱞᱟᱹ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ: ᱨᱟᱥᱤᱭᱟᱱ ᱯᱟᱯᱟᱴᱤᱭᱟᱹ ᱛᱷᱚᱠ: ᱮᱰᱟᱞᱴ ᱯᱟᱯᱟᱴᱤᱭᱟᱹ
ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ
ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮ ᱓᱑ ᱜᱚᱴᱟᱝ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ ᱡᱟᱦᱟᱸ ᱫᱚ ᱯᱩᱱᱭᱟᱹ ᱥᱟᱥᱚᱱᱤᱭᱟᱹ ᱠᱷᱚᱸᱰ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱛᱱᱚᱜ ᱞᱮᱠᱟᱛᱮ ᱯᱚᱱᱚᱛ ᱨᱮ ᱯᱮᱭᱟ ᱢᱩᱬ ᱴᱚᱴᱷᱟ ᱢᱮᱱᱟᱜᱼᱟ : ᱠᱚᱨᱟᱵᱚᱛᱤ ᱨᱮᱱᱟᱜ ᱫᱚᱨᱭᱟ ᱫᱷᱟᱨᱮ ᱴᱚᱴᱷᱟ, ᱯᱟᱪᱮ ᱜᱷᱟᱴ ᱠᱷᱚᱱ ᱭᱩᱠᱴ ᱵᱩᱨᱩ ᱢᱟᱞᱮᱱᱟᱰᱩ ᱴᱚᱴᱷᱟ, ᱟᱨ ᱵᱚᱭᱟᱞᱩᱥᱤᱢ ᱴᱚᱴᱷᱟ, ᱡᱟᱦᱟᱸ ᱨᱮ ᱫᱚᱠᱠᱚᱱ ᱯᱟᱴᱷᱟᱨ ᱨᱮᱱᱟᱜ ᱴᱟᱺᱰᱤ ᱥᱮᱞᱮᱫ ᱟᱠᱟᱱᱟ ᱾